Τα Ζώδια Σήμερα Τρίτη 21 Νοεμβρίου 2017 | Treloi.eu | Τα καλύτερα του Internet\nΤα Ζώδια Σήμερα Τρίτη 21 Νοεμβρίου 2017\nTreloi Δευτέρα, Νοεμβρίου 20, 2017 ζώδια\nΈρωτες και πάθη.\nΟ Άρης απέναντί σου εντατικοποιεί τους ρυθμούς σου και πάνω στην «φούρια» σου μπορεί να συμβούν πολλά. Μια πιθανή συνέπεια είναι να «σπάσεις» μια συνεργασία που κατά την κρίση σου δεν αποδίδει, αλλά πρόσεξε και σε σχέση με χειρισμούς, που μπορεί να απειλήσουν την σωματική σου ακεραιότητα. Παράλληλα, η Αφροδίτη στον Σκορπιό σε καλεί να είσαι πολύ επιφυλακτικός/η απέναντι σε μια πρόταση οικονομικού περιεχομένου, αφού είναι πιθανό να γίνεται εκ του πονηρού ή να κρύβει παγίδες. Μπορεί όμως να λάβεις κι ένα δώρο ή μια αποζημίωση.\nΟ Άρης στον Ζυγό εντείνει την συναισθηματική σου αστάθεια και κάτω από αυτές τις συνθήκες είναι δύσκολο να «σταθείς» σε μια «νορμάλ» σχέση. Κάνε λοιπόν τα παιχνίδια και τις κατακτήσεις σου, χωρίς να τρέφεις ιδιαίτερες προσδοκίες για το «αύριο».\nΗ Αφροδίτη στον Σκορπιό σου επισημαίνει ότι οι όροι μιας συνεργασίας αλλά και οι προθέσεις των άλλων απέναντί σου, θέλουν περισσότερο «ψάξιμο», αφού σου δίνουν το «τυράκι» για να πέσεις στη φάκα! Επιπλέον, σε κάνει πιο επιρρεπή σε «αδιέξοδα» πάθη, είτε πρόκειται για τα προσωπικά σου είτε για τον τρόπο ζωής σου, με συνέπεια να «αδυνατίσει» η λογική σου. Από την άλλη πλευρά βέβαια, σε ωθεί να ασχοληθείς με καλλιτεχνικά ή μεταφυσικά θέματα. Παράλληλα, με τον Άρη στον 6ο φυσικό «οίκο» σου, οφείλεις να προσέξεις την υγεία σου.\nΣτην παρούσα φάση, η Αφροδίτη στον «οίκο» των σχέσεών σου δεν ευνοεί τα προσωπικά σου, αντίθετα το πιθανότερο είναι να παραπλανηθείς ή να πέσεις θύμα μιας συναισθηματικής χειραγώγησης, που «ποντάρει» στα… χαμηλότερα των ενστίκτων σου!\nΗ Αφροδίτη στον Σκορπιό «μαγειρεύει» υπόγειες διεργασίες στην δουλειά σου, όχι με επαγγελματικά κριτήρια αλλά με προσωπικά. Ίσως μάλιστα πίσω απ’ όλα να κρύβεται μια υπόθεση ερωτικής αντιζηλίας. Επιπλέον, είναι σκόπιμο να αποφύγεις διατροφικές καταχρήσεις αλλά και οτιδήποτε ανθυγιεινό, τσεκάροντας τα είδη που καταναλώνεις. Παράλληλα, ο Άρης στον Ζυγό μπορεί να σε φέρει σε… απόγνωση με τα καμώματα ή τις παλινδρομήσεις ενός αγαπημένου σου προσώπου, ενώ δεν αποκλείεται να αναβιώσουν και προβλήματα του παρελθόντος.\nΟι «αλλοπρόσαλλες» καταστάσεις που βιώνεις το τελευταίο διάστημα, σε φέρνουν σε δίλημμα, αλλά το χειρότερο που θα μπορούσες να κάνεις είναι να πάρεις στα σοβαρά κάποιες συμπεριφορές ή καταστάσεις, που εκπορεύονται από χαμηλά ένστικτα και απλά δεν σου αξίζουν.\nΟ Άρης στον Ζυγό μπορεί να προκαλέσει μια αναστάτωση τόσο στην οικογενειακή, όσο και την επαγγελματική σου ζωή. Δεν αποκλείεται κιόλας να «ξεσπιτωθείς» εξ αιτίας κάποιων εργασιών ή μιας έκτακτης κατάστασης. Παράλληλα, η Αφροδίτη στον Σκορπιό σε ωθεί να κινηθείς στα όρια του απόλυτου, δραματοποιώντας στο έπακρο προσωπικές καταστάσεις κι ίσως κάποια στιγμή να χάσεις τον έλεγχο, προβαίνοντας σε ενέργειες που δεν σε… τιμούν! Από την άλλη πλευρά όμως, είναι πιθανό να κερδίσεις από απώλειες τρίτων.\nΗ Αφροδίτη βάζει ένα όμορφο «περιτύλιγμα» στα προσωπικά σου, την ίδια στιγμή όμως ο ενεργός Πλούτωνας μπορεί να σου αποκαλύψει κάποιες κρυφές πτυχές στην ζωή ή τον χαρακτήρα του/της συντρόφου σου, φέρνοντάς σε μπροστά σε ένα δίλημμα.\nΗ Αφροδίτη στον Σκορπιό σε καλεί να κάνεις ένα γενναίο «ξεκαθάρισμα» στον σπίτι σου, ίσως μάλιστα να ανακαλύψεις αντικείμενα που συνδέονται με ένα δυσάρεστο παρελθόν και ευκαιρίας δοθείσης να τα ξεφορτωθείς οριστικά. Κατά τα άλλα όμως, μπορεί να προκύψουν μίση και πάθη με αφορμή κι αιτία ένα περιουσιακό ζήτημα. Παράλληλα, ο Άρης στον Ζυγόβάζει «στο κόλπο» κι ένα συγγενικό σου πρόσωπο, που εγείρει τις δικές του οικονομικές απαιτήσεις. Επιπλέον, στις μετακινήσεις και τις επαφές σου μπορεί να έχεις ένα «κακό συναπάντημα».\nΗ ημέρα προσφέρεται για ένα «κοκούνιγκ» με το ταίρι σου, αφού με αυτόν τον τρόπο θα βρεις την ευτυχία και τις απολαύσεις που αναζητάς. Αν πάλι είσαι μόνος/η και προκληθείς κάπου, να ξέρεις ότι η πρόταση είναι «πονηρή» και μην πας, αν δεν θες να μπλέξεις!\nΜια είδηση μπορεί να επιβεβαιώσει τους φόβους σου, από την άλλη πλευρά όμως θα σου δώσει την ευκαιρία να «ξεκόψεις» με ένα άτομο που παίζει «περίεργα» παιχνίδια. Επιπλέον, η Αφροδίτη στον Σκορπιό μπορεί να συμβάλλει σε μια περιπλάνησή σου στο άγνωστο, είτε σε φυσικό είτε σε πνευματικό επίπεδο, με «πυξίδα» το συναίσθημα και όχι τη λογική σου. Δεν αποκλείεται, λοιπόν, να υπάρξουν λάθη ή παρανοήσεις. Παράλληλα, ο Άρης στον Ζυγό μπορεί να αναδείξει ένα οικονομικό ζήτημα ή έναν ανταγωνισμό του παρελθόντος.\nΤο εξάγωνο Αφροδίτης-Πλούτωνα ίσως συμβάλει σε μια έντονη συναισθηματική φόρτιση, ικανή να σε «απογειώσει», αλλά και να σε κάνει να αγνοήσεις αρχές και κανόνες που μέχρι τώρα διασφάλιζαν τις ισορροπίες στην προσωπική σου ζωή.\nΟ ενεργός Άρης μπορεί να αναδείξει έντονες ανταγωνιστικές τάσεις στις συναλλαγές σου κι ίσως κάποια στιγμή σηκώσεις τα χέρια ψηλά μπροστά σε κάποιες απαιτήσεις που σε ξεπερνούν! Ίσως μάλιστα να πρόκειται για ένα εργασιακό θέμα, που πίστευες ότι έχει λυθεί αλλά επανέρχεται δριμύτερο. Παράλληλα, η Αφροδίτη στον Σκορπιό σε καλεί να απαλλαγείς από ό,τι δε χρειάζεσαι, αλλά και να περιορίσεις τα έξοδά σου, αφού βρίσκεσαι κάτω από συναισθηματική φόρτιση, που εύκολα θα σε οδηγήσει σε λάθη και ακατάλληλες επιλογές.\nΟ Άρης στο ζώδιό σου «κάνει το αίμα σου να βράζει» και είναι δύσκολο να αντισταθείς σε «πειρασμούς», που δεν αποκλείεται να έχουν και κάτι το «επιλήψιμο». Ίσως όμως να πέσεις εσύ θύμα μιας «ανάρμοστης» συμπεριφοράς, που θα «σε βγάλει από τα ρούχα σου».\nΗ Αφροδίτη στο ζώδιό σου μπορεί εύκολα να σε παρασύρει σε συναισθηματικές ή ηθικές επιλογές, που είναι εξαιρετικά… συζητήσιμες, αφού απορρέουν από μια «ανεξέλεγκτη» ηδονιστική παρόρμηση. Προσπάθησε, λοιπόν, να κινηθείς πιο «υπερβατικά», δίνοντας προτεραιότητα στις πνευματικές αναζητήσεις σου. Παράλληλα, με τον Άρη στον 12ο φυσικό «οίκο» σου, το πρώτο που θα πρέπει να προσέξεις είναι η υγεία και οι διάφοροι «βαλτοί». Επιπλέον, ίσως προκύψουν έντονες καταστάσεις ή αυξημένες πιέσεις στην δουλειά σου.\nΑν είσαι σε μια σχέση, δεν έχεις παρά να «το γλεντήσεις» με το ταίρι σου, ίσως μάλιστα να αγγίξεις πολύ υψηλά στάνταρτ! Αν όμως είσαι μόνος/η, τότε πρόσεξε μήπως παρασυρθείς σε μια «αμαρτωλή» επιλογή, εξαιρετικά δύσκολη στην διαχείρισή της.\nΟ ενεργός Άρης σε ωθεί να «πάρεις πάνω σου» μια υπόθεση που καθυστερεί, ωστόσο η πρωτοβουλία σου μπορεί να συναντήσει ισχυρές αντιδράσεις, ιδιαίτερα στους κόλπους φίλων και γνωστών, που έχουν κάθε «έννομο συμφέρον» και θεωρούν ότι θα έπρεπε τουλάχιστον να τους ρωτήσεις. Παράλληλα, η Αφροδίτη στον Σκορπιό αυξάνει την εσωστρέφειά σου, φαίνεται όμως ότι έχεις πολλά να ανακαλύψεις, δουλεύοντας μόνος/η και μακριά από ανεπιθύμητες «παρεμβολές». Από την άλλη πλευρά, καλό είναι να αποφύγεις οτιδήποτε το ανθυγιεινό.\nΟ Άρης στον Ζυγό ενδέχεται να δημιουργήσει μια αστάθεια ή μια αβεβαιότητα, τόσο στις επιθυμίες σου, όσο και στην στάση των άλλων απέναντί σου, γι’ αυτό μη «δένεις» τίποτα και δώσε προτεραιότητα σε εκείνα που σε ευχαριστούν και σε διασκεδάζουν.\nΈνα πρόσωπο, που «έχει λόγο» στη ζωή σου, διαφωνεί με τον τρόπο που χειρίζεσαι τα πράγματα κι ίσως τελικά δεν αποφύγεις μια «ηχηρή» σύγκρουση. Παράλληλα, φαίνεται ότι κάποιος/α, θα αποπειραθεί να σε παρασύρει σε «ανάρμοστες» για τα δεδομένα σου επιλογές ή να σε εκμεταλλευτεί, παρουσιάζοντας μια κατάσταση όπως τον/την βολεύει! Όταν βέβαια αντιληφθείς περί τίνος πρόκειται μη διστάσεις να «ξεκόψεις» οριστικά μαζί του/της. Επιπλέον, η Αφροδίτη στον Σκορπιό μπορεί να προκαλέσει ένα ερωτικό «σκάνδαλο».\nΤο εξάγωνο της Αφροδίτης με τον Πλούτωνα μπορεί να σηματοδοτήσει ένα νέο ξεκίνημα στην προσωπική σου ζωή, αρκεί να απαλλαγείς από τις εμμονές σου και να «αναγεννηθείς» ειλικρινά, αφήνοντας πίσω σου πρόσωπα και νοοτροπίες που σε έφεραν σε αδιέξοδο.\nΗ Αφροδίτη στον Σκορπιό μπορεί να σε παρασύρει μακριά από τους στόχους σου με αφορμή κι αιτία απωθημένες επιθυμίες ή δελεαστικές ερωτικές προκλήσεις. Με δεδομένο όμως το ότι δυσκολεύεσαι να χειριστείς καταστάσεις «υψηλού συναισθηματικού κινδύνου», που μάλιστα έχουν ένα «άρωμα» πλάνης, είναι προτιμότερο να «κάτσεις στα αβγά σου». Από την άλλη πλευρά, μπορείς να αναδείξεις τις καλλιτεχνικές τάσεις σου, αλλά και το ταλέντο σου στην διερεύνηση καταστάσεων του παρελθόντος, που έχουν αφήσει τα ίχνη τους στο «σήμερα».\nΑν «ξανοιχτείς» σε μια υπόθεση που φαίνεται εύκολη, αλλά… δεν είναι, ενδέχεται να εγκλωβιστείς σε μια κατάσταση «χάνοντας» τον εαυτό σου. Μπορείς λοιπόν να ανταποκριθείς στοιχειωδώς σε ένα ερωτικό παιχνίδι, χωρίς όμως να προχωρήσεις περισσότερο.\nΗ Αφροδίτη στον Σκορπιό σε καλεί να είσαι προσεκτικός/η σε σχέση με το τι υπογράφεις ή που κινείσαι αλλά και «υποψιασμένος/η» απέναντι σε τρίτους που επιδιώκουν κυρίως να κερδίσουν πάνω στις δικές σου πλάτες. Ίσως μάλιστα να επιστρατεύσουν και… αθέμιτα ερωτικά μέσα! Από την άλλη πλευρά, ο Ποσειδώνας στο ζώδιό σου σε ωθεί να εντρυφήσεις σε ιστορίες μυστηρίου και φαντασίας, «δραπετεύοντας» από την τετριμμένη καθημερινότητα. Παράλληλα, ο ενεργός Άρης σε καλεί να προστατέψεις τα κεκτημένα σου από έξωθεν επιβουλές.\nΟ ενεργός Πλούτωνας μπορεί να σου δημιουργήσει κάποιες εμμονές, που καλό είναι να υπερβείς, πριν σε εγκλωβίσουν ή σε οδηγήσουν σε «ολισθηρά» μονοπάτια. Κι όχι πως δεν μπορείς να «δραπετεύσεις», αλλά γιατί να μπλεχτείς με… ολίγον «βρώμικες» ιστορίες;


Μακελειό σε τέμενος στην Καμπούλ | iEllada.gr\nΗ τζιχαντιστική οργάνωση Ισλαμικό Κράτος ανέλαβε την ευθύνη για την επίθεση, λέγοντας πως είχε στόχο ειδικά τους σιίτες που γιορτάζουν το Νεβρόζ, σύμφωνα με το πρακτορείο προπαγάνδας της οργάνωσης Amaq.\nΟι Ταλιμπάν, που συχνά μάχονται το τοπικό παρακλάδι του ΙΚ στο Αφγανιστάν, εξέδωσαν ανακοίνωση με την οποία αρνούνται κάθε ευθύνη.\nΗ Καμπούλ είχε τεθεί σε επιφυλακή για επιθέσεις στη διάρκεια του Νεβρόζ ωστόσο ο βομβιστής κατάφερε να πυροδοτήσει τα εκρηκτικά με τα οποία ήταν ζωσμένος καθώς οι πιστοί έφευγαν από το τέμενος Καρτ-ε-Σάχι, σε μια κυρίως σιιτική περιοχή στο δυτικό τμήμα της πόλης.\n«Οι άνθρωποι κατευθύνονταν στα σπίτια τους χαρούμενοι μετά το τέλος της τελετής όταν ο βομβιστής αυτοκτονίας πυροδότησε τα εκρηκτικά του ανάμεσά τους», δήλωσε ο αρχηγός της αστυνομίας της Καμπούλ Νταούντ Αμίν. «Πολλοί συμπατριώτες μας έγιναν μάρτυρες», είπε.\nΟ εκπρόσωπος του υπουργείου Εσωτερικών Νατζίμπ Ντάνες δήλωσε πως ο βομβιστής είχε προφανώς σκοπό να φθάσει στο τέμενος, το οποίο ήταν στόχος επίθεσης στη διάρκεια μιας σιιτικής γιορτής τον Οκτώβριο του 2016, αλλά δεν μπόρεσε να προσεγγίσει πιο πολύ λόγω των αστυνομικών σημείων ελέγχου.\n«Είχαμε τοποθετήσει δυνάμεις ασφαλείας εκεί και γύρω από το τέμενος», είπε. «Όλοι οι νεκροί ήταν νεαροί που είτε ήταν περαστικοί είτε πήγαιναν για να γιορτάσουν το Νεβρόζ», είπε.\nΟ Ουαχίντ Ματζρόχ, εκπρόσωπος του υπουργείου Δημόσιας Υγείας, δήλωσε πως έχει επιβεβαιωθεί ο θάνατος 32 ανθρώπων ενώ περισσότεροι από 50 τραυματίες έχουν διακομιστεί σε νοσοκομεία της πόλης. Στα θύματα περιλαμβάνονται γυναίκες και παιδιά.


Μακαρονάδα με σπανάκι, ταχίνι και αμύγδαλα - Εφημερίδα Γνώμη Υπεύθυνη ενημέρωση\n7 Απριλίου 2021 16:15\n1 σκελίδα σκόρδο, σε μικρές φέτες\nΣε μεγάλη κατσαρόλα βάζετε μπόλικο αλατισμένο νερό να βράσει. Ρίχνετε τα μακαρόνια και τα αφήνετε να βράσουν «αλ ντέντε». Παράλληλα, σε μεγάλο αντικολλητικό τηγάνι ρίχνετε το ελαιόλαδο να ζεσταθεί. Προσθέτετε το κρεμμύδι και το σπανάκι και σοτάρετε για λίγα λεπτά. Ρίχνετε τα καρότα, το σκόρδο, αλατοπιπερώνετε και συνεχίζετε το σοτάρισμα για 2 λεπτά ακόμα. Προσθέτετε ένα φλιτζάνι νερό από την κατσαρόλα που βράζουν τα μακαρόνια. Αφήνετε τη σάλτσα να βράσει μέχρι να εξατμιστούν τα υγρά τους και να μαλακώσουν τα λαχανικά. Σε μπολ βάζετε μισό φλιτζάνι νερό από την κατσαρόλα όπου βράζουν τα μακαρόνια. Προσθέτετε το ταχίνι και ανακατεύετε καλά να διαλυθεί. Ρίχνετε και τη μουστάρδα και συνεχίζετε το ανακάτεμα μέχρι να ενσωματωθεί στο μίγμα. Παίρνετε τα μακαρόνια απευθείας από την κατσαρόλα με ειδική τσιμπίδα, χωρίς να τα σουρώσετε και τα ρίχνετε στο τηγάνι με τα λαχανικά. Προσθέτετε τη σάλτσα ταχίνι, ανακατεύετε.


Γιώργος Γεννηματάς. Ο πολιτικός που εφήρμοσε τον νόμο για το Εθνικό Σύστημα Υγείας. Προώθησε την αναγνώριση της Εθνικής Αντίστασης και το δικαίωμα ψήφου στα 18 - ΜΗΧΑΝΗ ΤΟΥ ΧΡΟΝΟΥ\nΓιώργος Γεννηματάς. Ο πολιτικός που εφήρμοσε τον νόμο για το Εθνικό Σύστημα Υγείας. Προώθησε την αναγνώριση της Εθνικής Αντίστασης και το δικαίωμα ψήφου στα 18\nΟ Γιώργος Γεννηματάς υπήρξε ιδρυτικό μέλος του ΠΑΣΟΚ και ένας από τους πολιτικούς που άφησαν διαχρονικό έργο.\nΛόγω της προοδευτικής σκέψης που τον διέκρινε, στο πέρασμα των χρόνων, οι συνάδελφοί του τον αποκαλούσαν «η αριστερή συνείδηση του κόμματος». Ο Γιώργος Γεννηματάς προώθησε στην πράξη προοδευτικές μεταρρυθμίσεις πολλές φορές «κόντρα» με την έως τότε επικρατούσα πολιτική αντίληψη.\nΕκλεγόταν βουλευτής από το 1981 έως το 1989, ενώ διετέλεσε Υπουργός Εσωτερικών από το 1981 ως το 1984, Υπουργός Υγείας, Πρόνοιας και Κοινωνικών Ασφαλίσεων από το 1984 ως το 1987 και Υπουργός Εργασίας από το 1987 ως το 1989.\nΥπήρξε ο εμπνευστής του ΕΣΥ, ενώ πολλές φορές άσκησε δριμεία κριτική στους βιομηχάνους και τους τεχνοκράτες, οι οποίοι αντιλαμβάνονταν τον χώρο της υγείας ως πεδίο κερδοφορίας.\nΈγινε μέλος του ΠΑΣΟΚ από τη σύστασή του το 1974.\nΟ Γεώργιος Γεννηματάς υπήρξε εμβληματικό στέλεχος του ΠΑΣΟΚ και ο Ανδρέας Παπανδρέου τον εκτιμούσε ιδιαίτερα για το πάθος και το όραμά του / Youtube\nΑπό το 1981, όταν το ΠΑΣΟΚ ανέλαβε τα ηνία της χώρας, προώθησε ως Υπουργός Εσωτερικών την αναγνώριση της Εθνικής Αντίστασης, κάτι το οποίο μέχρι τότε αποτελούσε ταμπού στην ελληνική πολιτική ζωή. Είχαν περάσει μόλις 7 χρόνια από την πτώση της Χούντας και ακόμα στην Ελλάδα υπήρχαν εν ενεργεία πολιτικοί οι οποίοι δεν άγγιζαν το θέμα της Αντίστασης. Ο δυναμικός πολιτικός ήταν από τους πρωτεργάτες για να επουλωθεί μία μεγάλη πληγή της ελληνικής κοινωνίας. Κλείνοντας ακόμα ένα μεγάλο ανθρωπιστικό ζήτημα, ο Γιώργος Γεννηματάς, πρωτοστάτησε για τον επαναπατρισμό των πολιτικών προσφύγων. Επίσης, επί θητείας του στο Υπουργείο Εσωτερικών απέκτησαν δικαίωμα ψήφου όλοι οι νέοι που είχαν κλείσει τα 18 τους χρόνια. Μέχρι τότε το δικαίωμα του εκλέγειν είχαν όσοι είχαν κλείσει το 21ο έτος.\nΤο Εθνικό Σύστημα Υγείας και η σύγκρουση με την ελίτ με «φόντο» την Υγεία\nΩς Υπουργός Υγείας υλοποίησε τη μεταρρύθμιση του ΕΣΥ που είχε ξεκινήσει ο προκάτοχός του Παρασκευάς Αυγερινός, ενώ έδωσε μεγάλες μάχες ώστε να εξανθρωπιστούν οι συνθήκες περίθαλψης, να δημιουργηθούν κέντρα υγείας και να εκσυγχρονιστούν τα νοσοκομεία σε ολόκληρη τη χώρα.\nΟ Γεννηματάς πίστευε στο Κράτος Πρόνοιας, προς όφελος του λαού και θεωρούσε την υγεία ως το υπέρτατο αγαθό στην οποία έπρεπε να έχουν πρόσβαση όλοι, χωρίς προϋποθέσεις και εξαιρέσεις.\nΟ αθηναίος πολιτικός πίστευε με πάθος ότι η Υγεία δεν πρέπει να αφεθεί στα χέρια των τεχνοκρατών και να αποφασίζουν ερήμην της πολιτικής ηγεσίας, επισημαίνοντας ταυτόχρονα τη σημασία που έχει να ακούν οι πολιτικοί τη γνώμη των ειδικών.\nΣτα σχέδια του για το ΕΣΥ και στις ομιλίες του πάντα τοποθετούσε τον λαό στην κορυφή πιστεύοντας ότι τίποτα δεν θα πρέπει να γίνεται αν δεν λαμβάνονται υπ΄όψιν οι πολίτες. Σε συνέντευξη στο περιοδικό Εικόνες στις 29 Σεπτεμβρίου του 1993, είχε αναφέρει:\n“Αλίμονο αν αφήσουμε τους τεχνοκράτες να αποφασίζουν μόνοι τους, αλίμονο αν αποφασίζουμε εμείς οι πολιτικοί ερήμην των τεχνοκρατών, χωρίς τη γνώμη τους. Πάνω απ’ όλα χρειάζεται όχι γνώμη και γνώση, μα επίγνωση, και να καταλάβουμε ότι κανείς μα κανείς δεν μπορεί, είτε με την πολιτική του γνώμη είτε με την τεχνική του γνώση, να αγνοήσει τους ανθρώπους που ονομάζουμε χρήστες, δηλαδή τους ανθρώπους που υπερασπίζονται την υγεία μας…»\nΜέσα από τα ιδιόγραφά του κείμενα, ο Γιώργος Γεννηματάς έθετε τη βάση για να γίνει πραγματικότητα το όραμά του για την υγεία. Όπως ανέφερε, το ΕΣΥ θα πρέπει να είναι ένα ζήτημα το οποίο θα ενώνει και όχι να διχάζει. Προσπαθούσε να πείσει για τη σημασία της παροχής καλύτερων υπηρεσιών υγείας στον τόπο, καθώς, όπως πίστευε, η εμπορευματοποίηση της υγείας ήταν καταστροφική. Επίσης, τόνιζε ότι η αντίληψη των εκφραστών της άρχουσας τάξης αγνοούσε και αδιαφορούσε για τη δημόσια υγεία και όχι μόνο επέτρεπε, αλλά ευνοούσε την εμπορευματοποίηση της.\nΑνακοίνωσε ο ίδιος την ασθένειά του\nΌταν το 1992 υποβλήθηκε σε εξετάσεις εξαιτίας ενός κρυολογήματος, ανακοίνωσε στον Τύπο ότι έπασχε από καρκίνο. “Υπάρχουν μερικές στιγμές που το συναίσθημα ξεχειλίζει, δεν είμαι από μάρμαρο. Είναι γνωστό ότι έχω καρκίνο, αλλά θα προσπαθήσω”.\nΤο 1993 με την επάνοδο του ΠΑΣΟΚ στην εξουσία ανέλαβε τα υπουργεία Εθνικής Οικονομίας και Οικονομικών, ωστόσο ένα χρόνο μετά αποχώρησε λόγω της επιδείνωσης της υγείας του. Πέθανε στις 25 Απριλίου 1994 σε ηλικία 55 ετών.\nΠλήθος κόσμου στην κηδεία του οραματιστή πολιτικού. Στρατιωτικό άγημα απέδωσε τιμές, με τη μπάντα του Ναυτικού να παίζει πένθιμο εμβατήριο / Χρονικό του 20ου αιώνα, 1994\nΣτην τελευταία του κατοικία τον συνόδευσαν χιλιάδες πολίτες, καθώς ο Γεώργιος Γεννηματάς υπήρξε μια πολιτική φυσιογνωμία που άφησε ανεξίτηλο το στίγμα της στη νεότερη πολιτική ζωή της Ελλάδας. Ήταν εξαιρετικά δημοφιλής και ένας από τους βασικούς λόγους ήταν η διορατικότητά του, όπως αυτή αποδεικνύεται από τους προβληματισμούς που διατύπωνε το 1993, στη συνέντευξη που είχε παραχωρήσει στις Εικόνες”:\n“Τρεις άθλιες ιδεολογίες που προσπαθούν να κυριαρχήσουν τον τελευταίο καιρό. Η θεωρία του δήθεν τέλους των ιδεολογιών, η ιδεολογία του όλοι το ίδιο είναι και η ιδεολογία της ξενοφοβίας και του ρατσισμού. Εάν λάβουμε υπόψη μας τις τραγικές ανισότητες ανάμεσα σε Βορρά και Νότο, το μεγάλο μεταναστευτικό ρεύμα και τις ανομίες που υπάρχουν στις μεγάλες χώρες, όπως η Ιταλία, καταλαβαίνουμε εύκολα ότι γύρω από τα τρία αυτά θέματα θα παιχτούν μεγάλα παιχνίδια. Αυτό με κάνει να καταλαβαίνω ακόμη περισσότερο την ανάγκη της πολιτικής, της ιδεολογίας και της κοινωνικής συνοχής που θα αντιστρέψουν αυτές τις τρεις ψευδοϊδεολογίες.\nΕγώ δέχομαι τη σκληρή κριτική στα πολιτικά κόμματα. Δέχομαι τη σκληρή κριτική στους πολιτικούς. Αλλά αυτού του είδους η κριτική που γίνεται στην πολιτική, γίνεται βάναυση κριτική στην ίδια τη δημοκρατία”.\nΔιαβάστε στη “ΜτΧ”: Από τι πέθανε ο Ανδρέας Παπανδρέου; Ο Δ. Κρεμαστινός αποκαλύπτει δραματικά παρασκήνια και τα τεράστια πολιτικά και ιατρικά διλήμματα, όταν ο πρωθυπουργός δεν είχε καμία επαφή με την πραγματικότητα\nTAGS: βιομήχανοιΓεώργιος ΓεννηματάςΕθνικό Σύστημα ΥγείαςελίτΕΣΥΠΑΣΟΚυγεία\nΟ Γιώργος Γεννηματάς υπήρξε ιδρυτικό μέλος του ΠΑΣΟΚ και ένας από τους πολιτικούς που άφησαν διαχρονικό έργο. Λόγω της προοδευτικής σκέψης που τον διέκρινε, στο πέρασμα των χρόνων, οι συνάδελφοί του τον αποκαλούσαν «η αριστερή συνείδηση του κόμματος». Ο Γιώργος Γεννηματάς προώθησε στην πράξη προοδευτικές μεταρρυθμίσεις πολλές φορές «κόντρα» με την έως τότε επικρατούσα πολιτική […]


Επιστολή Δημάρχου Ύδρας προς τον Υπ. Περιβάλλοντος και Ενέργειας για τα μέτρα σωστής ηλεκτροδότησης - Η Φωνή της Ύδρας\nΚυριακή, 18 Αυγούστου 2019 Η ΕΦΗΜΕΡΙΔΑ ΤΗΣ ΥΔΡΑΣ\nΕπιστολή Δημάρχου Ύδρας προς τον Υπ. Περιβάλλοντος και Ενέργειας για τα μέτρα σωστής ηλεκτροδότησης\nΠέμπτη, 11 Ιουλίου 2019 13:39\nΕπιστολή προς τον Υπουργό Περιβάλλοντος και Ενέργειας Κ. Χατζηδάκη Κωνσταντίνο με κοινοποίηση στους Βουλευτές Α΄ Πειραιώς και Νήσων και τον Διευθύνοντα Σύμβουλο της ΔΕΔΔΗΕ Κ. Οκταποδά Στέφανο έστειλε σήμερα ο Δήμαρχος Ύδρας Γιώργος Κουκουδάκης με θέμα τα μέτρα σωστής ηλεκτροδότησης της Ύδρας μετά από τις διακοπές ρεύματος που αντιμετωπίζει το νησί μας.\nΚ. Χατζηδάκη Κωνσταντίνο\nΚοιν: -Βουλευτές Α΄ Πειραιώς\n- Διευθύνων Σύμβουλο της ΔΕΔΔΗΕ\nΚ. Οκταποδά Στέφανο\nΎδρα, 11 Ιουλίου 2019 Αρ. Πρωτ. 2139\nΘέμα: Μέτρα για τη σωστή ηλεκτροδότηση της Ύδρας\nΣας συγχαίρω θερμά τόσο για την εκλογή σας στο Ελληνικό Κοινοβούλιο όσο και για την Υπουργοποίησή σας. Είμαι πεπεισμένος ότι και από αυτή τη θέση ευθύνης θα καταβάλλετε κάθε δυνατή προσπάθεια για την επίλυση ζωτικής σημασίας ζητημάτων για τη χώρα μας και για το Νησί μας πιο συγκεκριμένα.\nΈνα από αυτά τα προβλήματα είναι η εξασφάλιση της αδιάλειπτης και επαρκούς ηλεκτροδότησης του Νησιού μας. Η τραυματική εμπειρία που βιώσαμε τον Αύγουστο του 2018 με τη διακοπή της ηλεκτροδότησης για 35 ολόκληρες ώρες στο αποκορύφωμα της τουριστικής περιόδου παραμένει ακόμα έντονα νωπή στη μνήμη μας.\nΟι άμεσες ζημιές που προκλήθηκαν τόσο στον επιχειρηματικό κόσμο όσο και στην εικόνα του Νησιού μας είναι τεράστιες. Ουσιαστικά είναι μια εμπειρία που κανένας μας δεν θέλει να ξαναζήσει. Δυστυχώς με τον πρώτο καύσωνα του καλοκαιριού, οπότε η χρήση κλιματιστικών κατέστη επιβεβλημένη, σημειώθηκαν και οι πρώτες μικροδιακοπές στην ηλεκτροδότηση επαναφέροντας άμεσα στη μνήμη μας την ιδιαίτερα δυσάρεστη εμπειρία του περσινού καλοκαιριού.\nΩς συνέπεια δημιουργούνται εύλογα ερωτήματα γύρω από το αν και σε ποιό βαθμό έχει γίνει η σωστή συντήρηση του δικτύου, αν και σε ποιό βαθμό μπορεί ο ΔΕΔΔΗΕ να μας διαβεβαιώσει ότι δεν θα επαναληφθεί το φαινόμενο του περσινού καλοκαιριού.\nΠέρα από το γεγονός ότι η επανάληψη ενός τέτοιου περιστατικού θα προκαλέσει ανεπανόρθωτο πλήγμα στην τουριστική οικονομία της Ύδρας ταυτόχρονα θα θέσει σε κίνδυνο την ίδια τη ζωή μελών ευπαθών ομάδων που ζουν στην Ύδρα ως κάτοικοι ή ως επισκέπτες.\nΘέλω να πιστεύω Κύριε Υπουργέ ότι θα πράξετε αυτά που πρέπει για να απομακρυνθεί κάθε ενδεχόμενο επανάληψης πολύωρης γενικευμένης ή μερικής διακοπής της ηλεκτροδότησης του Νησιού μας.\nΚαλή δύναμη στο έργο σας.\nΓεώργιος Ε. Κουκουδάκης\nΠερισσότερα σε αυτή την κατηγορία: « Επιστημονική ημερίδα στην Ύδρα με θέμα: "Η Συμφωνία των Πρεσπών και η επόμενη μέρα" Κυκλοφόρησε το νέο τεύχος της "Φωνής της Ύδρας" »\nΕΝΔΙΑΦΕΡΟΝΤΑ 17/08/2019 - 19:00 1'\nΣεμινάρια, ομιλίες, διεθνές συνέδριο από το...\nΠΟΛΙΤΙΣΜΟΣ 17/08/2019 - 15:51 4'\nO Πρωτ. Ακίνδυνος Δαρδανός για τον Αρχιεπίσκοπο...\nΚΟΙΝΩΝΙΑ 17/08/2019 - 14:30 1'\nΚατιφές και βασιλικός. Γιατί τους φυτεύουμε μαζί...\nΠΕΡΙΒΑΛΛΟΝ 17/08/2019 - 14:19 1'\nΣεμινάρια, ομιλίες, διεθνές συνέδριο από…\nO Πρωτ. Ακίνδυνος Δαρδανός για τον Αρχιε…\nΚατιφές και βασιλικός. Γιατί τους φυτεύο…


Η Γερμανία δυσκολεύει τη ζωή Ελλάδας και Κύπρου ~ Αnalysts for Change\nΣύμφωνα με άριστα πληροφορημένες πηγές στις Βρυξέλλες, οι γερμανικές αποφάσεις, που πρόσφατα μεταφέρθηκαν στην Αθήνα και τη Λευκωσία, εξηγούν πλέον και την τακτική της Κομισιόν, που έχει προχωρήσει σε ανεπίσημη αναστολή λήψης μέτρων για μείζονα ζητήματα. Αιτία της πλήρους αδράνειας της Κομισιόν είναι η εκτίμηση πως οποιοδήποτε μέτρο, στην παρούσα φάση, θα ωφελήσει τα ακραία κόμματα, για τα οποία ούτως ή άλλως προβλέπεται μεγάλη άνοδος σε όλες τις χώρες-μέλη στις 26 Μαΐου.\nΚατά τις ίδιες πηγές, οι Γερμανοί αξιωματούχοι απορρίπτουν την πολιτική (που οι ίδιοι μέχρι πρότινος υποστήριζαν) για ενιαία αναθεώρηση των κανόνων του Κοινού Ευρωπαϊκού Συστήματος Ασύλου, προκρίνοντας μόνον λίγες αποσπασματικές αλλαγές. Αλλαγές που, ασφαλώς, δεν πρόκειται να λύσουν το πρόβλημα της συσσώρευσης χιλιάδων μεταναστών και προσφύγων στην Ελλάδα και την Κύπρο. Η ίδια πολιτική των επιμέρους και κατά περίπτωση αλλαγών στο Σύστημα Ασύλου αποκλείει την αναθεώρηση του περίφημου Κανονισμού του Δουβλίνου, όπως ήλπιζαν ο πρωθυπουργός Τσίπρας και ο Κύπριος πρόεδρος Αναστασιάδης.\nΕίναι χαρακτηριστικό άλλωστε ότι, παρά την προσδοκία-αυταπάτη του πρωθυπουργού ότι η Συμφωνία των Πρεσπών θα ωφελούσε πολλαπλά την ελληνική εξωτερική πολιτική σε άλλα μέτωπα και θα διευκόλυνε σειρά χειρισμών του Μαξίμου, το Βερολίνο ουδόλως συγκινήθηκε. Αδιαφορεί, μεταξύ άλλων, για τις εντυπωσιακά αυξημένες απόπειρες παραβίασης των συνόρων της Ελλάδας και της λεγόμενης «Βόρειας Μακεδονίας» από παράνομους μετανάστες τις τελευταίες εβδομάδες.\nΗ κυρίαρχη εκτίμηση είναι ότι τα σύνορα είναι απολύτως σφραγισμένα και οι μετανάστες και πρόσφυγες δεν έχουν άλλη λύση από το να «αποθηκεύονται» στην Ελλάδα, ενώ η κυβέρνηση δεν μπορεί να μεταβάλει την κατάσταση. Γερμανός αξιωματούχος φέρεται, άλλωστε, ότι παραδέχθηκε πως «όλα αυτά γίνονται για πολιτικούς και πρακτικούς λόγους».\nΗ δικαιολογία που προβάλλεται από το Βερολίνο είναι πως για όλα ευθύνεται το Brexit, που θα μειώσει τον κοινοτικό προϋπολογισμό. Είναι σαφές, όμως, πως κάτι τέτοιο ισχύει μόνον για το ύψος των συνολικά διαθέσιμων κονδυλίων της ΕΕ και όχι φυσικά για τα ποσοστά επιμέρους κατανομής τους που ενδιαφέρουν τον μεσογειακό Νότο. Τα πράγματα θα γίνουν ακόμα χειρότερα αν η γερμανική πλευρά επιμείνει, ταυτόχρονα, στην πρόταση για υιοθέτηση ειδικών πλειοψηφιών, αντί της αρχής της ομοφωνίας, σε οικονομικά και φορολογικά θέματα.\nΠαράλληλα, στον κρίσιμο τομέα της άμυνας και της ασφάλειας, η Γερμανία οριστικοποιεί την υποστήριξή της προς τις προτάσεις του προέδρου της Γαλλίας Μακρόν για ενίσχυση των κοινών δράσεων της ΕΕ, με αρχή τη Μόνιμη Διαρθρωμένη Συνεργασία (PESCO). Η καγκελάριος Μέρκελ, ακόμα και μέχρι την υπογραφή της γαλλογερμανικής Συμφωνίας του Άαχεν (22 Ιανουαρίου 2019), προτιμούσε τις αόριστες θεωρίες περί κοινής άμυνας, αντί των συγκεκριμένων προγραμμάτων της PESCO. Η στροφή της εξηγείται ως μέτρο αντίδρασης στη -δικαιολογημένη- απαίτηση του προέδρου Τραμπ να γίνει σεβαστή η ομόφωνη απόφαση του ΝΑΤΟ για αύξηση των αμυντικών δαπανών κάθε μέλους στο 2% του ΑΕΠ του.\nΛαμβάνοντας υπόψη αφενός το έντονο ενδιαφέρον της Γαλλίας για στενή αμυντική συνεργασία με την Ελλάδα, αφετέρου τη διαρκή παρουσία ισχυρών ναυτικών δυνάμεών της στην Κύπρο και την ευρύτερη περιοχή της Νοτιοανατολικής Μεσογείου, το πρόσθετο ενδιαφέρον της Γερμανίας είναι θετικό σε επίπεδο λόγων. Θα πρέπει, όμως, να περάσει και στο επίπεδο των έργων. Σε κάθε περίπτωση, το Ευρωπαϊκό Συμβούλιο, παρά τις συνήθεις (και εκ νέου αναμενόμενες) κυβερνητικές δηλώσεις για προώθηση θεμάτων ελληνικού ενδιαφέροντος, δεν πρόκειται να προσφέρει τίποτα, καθώς οι προσπάθειες για ένταξη του Μεταναστευτικού στην ατζέντα των ηγετών απέβησαν άκαρπες.


Πανό σε γήπεδο στην Κύπρο εξευτέλισε την Κατερί\t- Page 2\nΠανό σε γήπεδο στην Κύπρο εξευτέλισε την Κατερί\nThread: Πανό σε γήπεδο στην Κύπρο εξευτέλισε την Κατερί\n22-05-2012, 02:46 AM #11\nΌταν η τραγουδίστρια έχει φωνή φοράει ό,τι θέλει και είναι κυρία. Όταν δεν έχει φωνή και ποντάρει στο σώμα της τότε χάνει τον σεβασμό των άλλων...\n22-05-2012, 02:51 AM #12\nΌλες οι καινούριες τραγουδίστριες είναι ωραίες και έχουν και ωραίο σώμα!\n22-05-2012, 02:53 AM #13\nναι αλλά δεν έχουν φωνή Θοδωρή...\n22-05-2012, 02:53 AM #14\nΔεν ξέρω καμμία καινούρια 'τραγουδίστρια'...όλες του κιλού μου φαινονται πια... χωρίς φωνή και να ποντάρουν στο image. Και μετά απορούμε γιατί δεν αγοράζει ο κόσμος CD... τί να αγοράσει? Όταν όλοι θέλουν να γίνουν τραγουδιστές και ηθοποιοί όχι μόνο δεν το πετυχαίνουν, αλλά κάνουν κακό και στην τέχνη την ίδια.\n22-05-2012, 02:54 AM #15\nΣτα λόγια μου ερχόσαστε!\n22-05-2012, 02:56 AM #16\nΘοδωρή το ότι έιναι ωραίες δεν τις κάνει και ταυτόχρονα έξυπνες και με φωνή...\nυ.γ. ίσως παραφυλάει η όριαν τώρα να με πει ρατσιστή... :P\n22-05-2012, 02:59 AM #17\nΌχι, proto, καλά τα λες :p\n22-05-2012, 01:28 PM #18\nΡε συ Θοδωρή πλέον ναι στο χώρο οι νέες εμπορικές τραγουδίστριες έχουν και σώμα. Αλλά υπάρχουν κι άλλες βλέπε Ραλλία, Ζουγανέλη, Μποφιλίου που δεν τις είδα ποτέ να δείχνουν το βρακί τους.\nΗ Στικούδη ΔΕΝ έχει φωνή και γι'αυτό το λόγο βγάζει κατευθείαν videoclips στα τραγούδια της, προκειμένου να προωθηθεί μέσω vodeoclip το τραγούδι. Ακόμη κι εγώ από περιέργεια θα μπω να δω πόσο ξεβρακώνεται. Ξεκίνησε από μοντέλα. Μια χαρά ήταν εκεί η κοπέλα!! Τα παραέχει τα προσόντα, κουκλάρα είναι. Αλλά επειδή είναι ωραία και της αρέσει να ακούει μουσική δεν σημαίνει και ότι κάνει για τραγουδίστρια, έλεος, μην τα ισοπεδώνουμε όλα.. Αντί να πάει να κάνει έστω μαθήματα φωνητικής, πάει στο γυμναστήριο. Από κει φαίνεται πώς η ίδια θέλει να προωθήσει τον εαυτό της.


Δυναμίτης PRESS ....Politics news : Ο υπουργός Εθνικής Άμυνας Πάνος Καμμένος στον τόπο της τραγωδίας....πέταξε με ελικόπτερο ιδίου τύπου πάνω από το σημείο της συντριβής.\nΟ υπουργός Εθνικής Άμυνας Πάνος Καμμένος στον τόπο της τραγωδίας....πέταξε με ελικόπτερο ιδίου τύπου πάνω από το σημείο της συντριβής.\nΛίγες ώρες μετά την τραγωδία με το στρατιωτικό ελικόπτερο που κατέπεσε στο Σαραντάπορο και έστειλε στο θάνατο 4 ανώτερους αξιωματικούς ο Πάνος Καμμένος σε μια «ακατανόητη» ενέργεια πέταξε με ελικόπτερο ιδίου τύπου πάνω από το σημείο της συντριβής.\nΝωρίτερα, είχε επισκεφθεί την 1η Ταξιαρχία Αεροπορίας Στρατού (1η ΤΑΞΑΣ) στο Στεφανοβίκειο Μαγνησίας, όπου μίλησε στο προσωπικό ενώ το απόγευμα πήγε και στην κηδεία του υποστράτηγου Τζανιδάκη - ενός εκ των τεσσάρων θυμάτων - στην Κρήτη.\nΜαζί με τον υπουργό Εθνικής Άμυνας βρισκόταν και ο αρχηγός ΓΕΕΘΑ, ναύαρχος Ευάγγελος Αποστολάκης και ο αρχηγός ΓΕΣ, αντιστράτηγος Αλκιβιάδης Στεφανής.


Με τις γυναίκες πρωταγωνίστριες η συγκρότηση του ψηφοδελτίου για τους "Πρωταγωνιστές Ξανά" του Παντελή Τσακίρη - me tis gynaikes protagonistries i sygkrotisi tou psifodeltiou gia tous "protagonistes xana" tou panteli tsakiri\n09:14 24/1/2019 - Πηγή: thestival.gr\nΓεννήθηκε στο Παλαιόκαστρο, όπου και κατοικεί. Είναι απόφοιτη του Γενικού Λυκείου\nΩραιοκάστρου και ιδιωτικής σχολής Λογιστικής. Η επαγγελματική της πορεία στον ιδιωτικό τομέα ξεκινάει από τις αρχές της δεκαείας του ’90. Έχει εργαστεί μεταξύ άλλων σε εταιρείες πληροφορικής και σε Κέντρα Επαγγελματικής Κατάρτισης, με μεγάλη εμπειρία σε ευρωπαϊκά προγράμματα και σε προγράμματα που απευθύνονται σε ανέργους και σε πολίτες που ανήκουν σε ευπαθείς ομάδες. Σήμερα εργάζεται σε μεγάλη εμπορική και βιομηχανική εταιρεία ηλεκτρικών ειδών. Το 2014 ήταν υποψήφια δημοτική σύμβουλος Ωραιοκάστρου. Είναι παντρεμένη και μητέρα δύο παιδιών.\nΓεννήθηκε και μεγάλωσε στα Σέρβια της Κοζάνης. Κάτοικος της Γαλήνης Ωραιοκάστρου, είναι παντρεμένη με τον επιχειρηματία Δημήτριο Νέτα και μητέρα του Θάνου και του Γιάννη. Εργάζεται στην οικογενειακή επιχείρηση Ι. Νέτας & Υιοί Α.Ε., συμμετέχοντας και στο διοικητικό της συμβούλιο. Είναι απόφοιτη δημόσιου Ι.Ε.Κ. στον τομέα των Εφαρμογών Πληροφορικής, ενώ σήμερα, παράλληλα με την εργασία της, σπουδάζει Διοίκηση Επιχειρήσεων και Οργανισμών στο Ελληνικό Ανοιχτό Πανεπιστήμιο. Γνωρίζει αγγλικά και ιταλικά. Έχει παρακολουθήσει πλήθος σεμιναρίων και διαλέξεων και είναι ιδιαίτερα εξοικειωμένη με τη χρήση των μέσων κοινωνικής δικτύωσης.\nσυμμετοχή, εταιρεία, σερρες, θεσσαλονικη, θιασώτης, κοζανη, αποτελεσματα δημοτικων εκλογων 2010, παγκόσμια ημέρα της γυναίκας 2012, εκλογες 2014, υιοι, θιασώτης, εμπορικη, εργασια, ιταλικα, μητερα, ανοιχτο πανεπιστημιο, γαλλικα, γερμανικα, διοικηση, ενεργα, εταιρεία, ζωη, προγραμματα, σερβια, συμμετοχή, σχολειο, ιδιαιτερα, ομαδες, θανου\nφωτοβολταικα πανελ, εξυπνα, καρδιες\nΔιακοπή κυκλοφορίας σήμερα στην Ε.Ο. Θεσσαλονίκης - Μουδανιών\n"La vie en rose"- Μουσικό αφιέρωμα στην Edith Piaf από την ΠΚΜ\n"Αμερική- Ρωσία: Ισοπαλία": Έκθεση φωτογραφίας στη Βίλα Καπαντζή\n"Ένα μάθημα χορού" στο Αριστοτέλειον\nΗ Πάτρα ετοιμάζεται να υποδεχθεί νέα εντυπωσιακά graffiti - Έρχεται ξανά τον Μάιο το Διεθνες street art festival Patras/ ArtWalk 4\nΕπικό: O Σώζων στο My Style Rocks την έπεσε ξανά στην Σπυροπούλου - Οπως είχε κάνει στο Survivor (βίντεο)\nShowbiz: Καινούργιου - Αναστασόπουλος: Ξανά μαζί;\nΟ περιφερειάρχης Κεντρικής Μακεδονίας καταδίκασε την επίθεση στο σπίτι της Θ. Τζάκρη\nΓιγαντοπανό του ΚΚΕ στην Ακρόπολη ενάντια στη συμφωνία των Πρεσπών (ΦΩΤΟ)


Micro Insurance στην Ελλάδα; | k-2.gr\nMicro Insurance στην Ελλάδα;\nΘα μπορούσαν οι ασφαλίσεις που απευθύνονται σε ιδιαίτερα χαμηλά εισοδήματα να εφαρμοστούν και στην Ελλάδα;\nΣύμφωνα με έρευνα της KPMG ναι, υπό συγκεκριμένες προυποθέσεις και τον αναγκαίο σχηματισμό και την κουλτούρα δόμησης των συγκεκριμένων προιόντων. Εκτιμάται ότι περίπου 4 δις άνθρωποι παγκοσμίως ζουν με εισόδημα κάτω των 4 δολαρίων την ημέρα. Κυρίαρχη θέση σε αυτά τα προϊόντα κατέχουν η ασφάλιση ζωής (ισόβια, μικτή) και η ασφάλιση μικρό-δανείων και ακολουθούν η ασφάλιση προσωπικού ατυχήματος, η ασφάλιση υγείας και η ασφάλιση περιουσίας.\nΚύριοι διανομείς είναι οικονομικοί micro-οργανισμοί MFI (Microfinance Ιnstitutions), τράπεζες, διαμεσολαβητές και διάφοροι οργανισμοί (π.χ. επιχειρήσεις κοινής ωφέλειας, εταιρείες τηλεπικοινωνιών, επιχειρήσεις μεταφοράς χρημάτων, εργατικά σωματεία, μη κυβερνητικοί οργανισμοί). Αξίζει να σημειωθεί ότι το 2015 οι ασφαλισμένοι με προϊόντα micro insurance ανήλθαν παγκοσμίως σε 263 εκατομμύρια.\nΣτο εύλογο ερώτημα για το εάν ασφαλιστικά προϊόντα και πρακτικές χωρών με υψηλά ποσοστά πληθυσμού κάτω από το όριο της φτώχειας είναι εφαρμόσιμα στην Ελλάδα, η KPMG θεωρεί ότι με την κατάλληλη προσαρμογή, οι βασικές αρχές του micro insurance μπορούν αφενός να δώσουν ώθηση στην αγορά επιτρέποντας τη διείσδυση σε μεγαλύτερο πληθυσμό και αφετέρου να συνεισφέρουν στην εκλογίκευση του κόστους και του κινδύνου, μέσω της αξιοποίησης/ ανάλυσης των διαθέσιμων δεδομένων.\nΕξίσου σημαντική είναι και η αλλαγή κουλτούρας των ασφαλιστικών εταιρειών για δημιουργία προϊόντων που καλύπτουν τις σημερινές πιεστικές ανάγκες των Ελλήνων, εν δυνάμει καταναλωτών ασφαλιστικών προϊόντων.\nΠροσέγγιση και στόχοι\nΔιερεύνηση σχετικά με την ύπαρξη πληθυσμιακών ομάδων για τις οποίες θα ήταν ελκυστικά τα micro insurance προϊόντα. Στόχος είναι η κατανόηση των αναγκών του πληθυσμού ώστε να αναπτυχθούν κατάλληλα οικονομικά προϊόντα σε συμμόρφωση με το ισχύον νομοθετικό πλαίσιο και χωρίς να αγνοούνται οι αναλαμβανόμενοι κίνδυνοι. Στρατηγικά, εκτός από τον εντοπισμό των εν δυνάμει ασφαλιστέων ομάδων, ιδιαίτερη έμφαση θα πρέπει να δοθεί στον τρόπο και τα κανάλια διανομής, διαφήμισης και εξόδων ώστε να επιτευχθεί το απαιτούμενο χαμηλό ασφάλιστρο. Στοχεύοντας στις συνέργειες με φορείς (δημόσιο, συνεταιρισμούς, οργανισμούς) προσεγγίζεται ο καταναλωτής με βάση το πραγματικό του όφελος (ασφάλιστρο αντιπροσωπευτικό του πραγματικού κινδύνου).\nΔιασφάλιση ποιότητας δεδομένων που επιτυγχάνεται μέσω της διαμόρφωσης πλαισίου διακυβέρνησης, ανάπτυξης διαδικασίας αναφοράς και δοκιμής ποιότητας βάσει της οποίας θα ελέγχεται η διασφάλιση ακρίβειας, επάρκειας και καταλληλότητας δεδομένων. Ανάπτυξη συστήματος διαχείρισης κινδύνων που θα περιλαμβάνει πολιτικές, διαδικασίες και αναφορές.\nΑνάπτυξη προϊόντων που θα βασίζεται στη στατιστική ανάλυση της αγοράς για τον κατάλληλο σχεδιασμό προϊόντων από αναλογιστικής πλευράς εξετάζοντας ιδιαίτερα την ανάγκη συνεργασίας/συμμετοχής των αντασφαλιστών.\nΕνέργειες για τη συμμόρφωση με Solvency II, IFRS και εθνική νομοθεσία. Κατάρτιση προετοιμασίας φακέλου προς την εποπτική αρχή για έγκριση των νέων προϊόντων. Ανάπτυξη στρατηγικής: αλλαγή κουλτούρας, καθορισμός στόχων βάσει των αναγκών των πελατών, μάρκετινγκ, κατάλληλα κανάλια διανομής, διαχείριση ζημιών.\nΣχεδιασμός βραχυπρόθεσμων, μεσοπρόθεσμων και μακροπρόθεσμων βημάτων για την επίτευξη κάθε στόχου. Προώθηση πιλοτικού προϊόντος και τεχνική υποστήριξη.


Ουρές στις τράπεζες - Viannitika.gr\nΜεγάλές ουρές σχηματίζονται από το πρωί έξω απο πολλά τραπεζικά υποκαταστήματα, τόσο στο Ηράκλειο, όσο και σε όλη την Ελλάδα.\nΟι ουρές σχηματίστηκαν από τις πρώτες πρωινές ώρες της. Η αιτία είναι πολλαπλή: Η καταβολή των αγροτικών ενισχύσεων, των συντάξεων, των Δώρων Χριστουγέννων αλλά και άλλων επιδομάτων και ενισχύσεων προκάλεσε αυτό το...χαμό!\nΜάλιστα δεν είναι λίγες οι φορές που οι πολίτες να αναγκάζονται να πηγαίνουν από το ένα στο άλλο, αναζητώντας τρόπο να πραγματοποιήσουν συναλλαγές.\nΤο χαμό αυτό απαθανάτισε ο κ. Αριστομένης Συγγελάκης, ο οποιος δημοσίευσε τις φωτογραφίες μαζί με το παρακάτω σχόλιο:\n«Πρωί- πρωί σήμερα η ουρά έξω από τράπεζα στην Αχαρνών και Αγίου Μελετίου. (Και της Κάνιγγος - νέα, κάτω φωτο). Και υπάρχουν κι άλλοι πολίτες, που κάθονται αποκαμωμένοι σε πεζούλια και δεν τους φωτογραφήσαμε γιατί είχαν στραμμένο προς το φακό το πρόσωπό τους).\nΟι ηλικιωμένοι και όχι μόνο πληρώνουν με πολύωρη αναμονή και εκνευρισμό, όρθιοι στο κρύο ή τη ζέστη, το τίμημα των ανεξέλεγκτων περικοπών του προσωπικού και του κλεισίματος πολλών καταστημάτων από τις διοικήσεις των τραπεζών.\nΕλλάς (του νεοφιλελευθερισμού) το μεγαλείο σου!\nΠαρ´ όλα αυτά, καλά Χριστούγεννα!»


ΡΑΜΟΝΑ ΠΑΠΑΪΩΑΝΝΟΥ: Η «Survivor» του Κυπριακού στίβου είναι εδώ με φετινό ρεκόρ! - Action In Sports Cyprus\nΡΑΜΟΝΑ ΠΑΠΑΪΩΑΝΝΟΥ: Η «Survivor» του Κυπριακού στίβου είναι εδώ με φετινό ρεκόρ!\nΈτρεξε, χαμογέλασε (σημαντικό) και «έκλεισε το μάτι» για πολύ καλύτερες επιδόσεις στο άμεσο μέλλον.\nΟ λόγος για την πρωταθλήτρια μας στα σπριντ, Ραμόνα Παπαϊωάννου, η οποία κατέβηκε στην ημερίδα της Παρασκευής 28/5 στο Τσίρειο Στάδιο όπου κατέλαβε την 1η θέση στα 100μ με φετινό ρεκόρ 11’57 τρέχοντας την γρηγορότερη κούρσα της από το 2019 όταν πέτυχε 11’49 (15/6/2019).\nΗ κάτοχος του παγκυπρίου ρεκόρ στην απόσταση (11’25) θα μπορούσε εύκολα να χαρακτηριστεί η «Survivor» του κυπριακού στίβου αφού πέρασε δύσκολα τα τελευταία χρόνια με τραυματισμούς, ωστόσο αποδεικνύει ότι έχει πολλά ακόμα να δώσει.\nΑυτό άλλωστε ανέφερε και στην κάμερα της Action IN Sports μετά την κούρσα της αφού δήλωσε πως δούλεψε για κάτι πολύ καλό φέτος.\n«Καλή η κούρσα δεδομένων των συνθηκών, αν και το γήπεδο δεν βοηθά εμάς τους σπρίντερ. Είμαι ικανοποιημένη, όλα πάνε καλά, όλα πάνε βάσει σχεδίου» είπε χαρακτηριστικά η αθλήτρια του Αντώνη Γιαννουλάκη.\nΗ Παπαϊωάννου που έκανε την γρηγορότερη κούρσα της εδώ και σχεδόν δύο χρόνια, δεν θέλησε να βάλει συγκεκριμένο στόχο για φέτος, λέγοντας πως ελπίζει η προπόνηση της να ανταμειφθεί, ενώ απαντώντας σε σχετική ερώτηση, δήλωσε ακόμα διψασμένη για διακρίσεις και καλύτερες επιδόσεις.\nΠροηγούμενο άρθροΑΓΓΕΛΙΚΗ ΑΘΑΝΑΣΟΠΟΥΛΟΥ: Μια διαιτητής που… ξέρει από εμπόδια! «Θα κυνηγήσω ένα νέο ατομικό ρεκόρ»\nΕπόμενο άρθροΚΑΛΥΨΩ ΣΤΑΥΡΟΥ: Κέρδισε με φετινό ρεκόρ και δηλώνει: «Θέλω να βελτιώνομαι μέρα με τη μέρα»


Ξεκαθαρίζει η εικόνα στη χώρα -\nΞεκαθαρίζει η εικόνα στη χώρα\nΜάλιστα, αν για τα παντοδύναμα ΜΜΕ είναι αδύνατο να ξεφουσκώσουν όλο το ποσοστό του ΚΑΝΕΝΑ, έχουν φροντίσει να λανσάρουν τους δήθεν οικολόγους, έτσι ώστε οι ανυποψίαστοι πολίτες που αγαπούν την οικολογία να πέσουν στην παγίδα να τους ψηφίσουν και να εξοντωθούν κόμματα όπως η ΕΝΩΣΗ ΚΕΝΤΡΩΩΝ που αγωνίζονται για δικαιοσύνη και δημοκρατία.\nΗ ψήφος σε αυτούς τους δήθεν οικολόγους είναι συμφέρουσα για συγκεκριμένους συγκροτηματάρχες του τύπου που κρύβονται πίσω τους, αφού έχουν ετοιμάσει μη κυβερνητικές οργανώσεις και εισπράττουν ήδη επιδοτήσεις από την Ευρωπαϊκή Ένωση. Στο μέλλον άλλωστε προβλέπεται, τα χρήματα της Ε.Ε. για την πράσινη ανάπτυξη να είναι πολύ περισσότερα, οπότε το φαγοπότι χοντραίνει… Δεν είναι καθόλου τυχαίο ότι ο κ. Αλαφούζος έχει ονομάσει το ραδιόφωνό του ‘‘Σκάϊ περιβάλλον’’, η δε τηλεόρασή του νύχτα–μέρα έχει… οικολογικό πρόγραμμα.\nPrevious PostPrevious ‘Εκβαση της μάχης\nNext PostNext Λίστα υποψηφίων για τις εκλογές της 7ης Ιουνίου


ΚΥΚΛΑΜΙΝΟ ΤΟΥ ΒΟΥΝΟΥ - Ταξιδεύοντας για την ΙΘΑΚΗ..." 2006 - ...;: Μου θυμίζει ... τις πρώτες μου μπουγάδες!\nΑυτό το λουλούδι το λένε: "Σαπουνάδα"!\nΠάντα φύτρωνε δίπλα απ' το σπίτι μας. Δεν ξέρω γιατί!\nΊσως γιατί κάποια εποχή, ακόμη και απ' αυτό είχαμε έλλειψη!\nΤι αφρόλουτρα και σαμπουάν;\nΑς είναι καλά το TIDE που μ' αυτό μου έγδερνε το λαιμό η μάννα!\nΆμα είχε και χλωρίνη, βοηθούσε κι αυτή!\nΕξαρτάται πόσες μέρες είχα να μπω στη σκαφίδα κι ανάλογα την ποικιλία απορρυπαντικών που είχαμε!\nΜιλάω συνέχεια για τα παλιά...\nΆμα είσαι παλιός... εκεί ανατρέχεις!\nΘέλεις δε θέλεις!\nΦέτος λοιπόν, αυτού το λουλούδι μου έβγαλε τα μάτια. Παντού μπροστά μου!\n"Πώς το λένε θεία Αθηνά, αυτό το λουλούδι που παίζαμε μικρές με την κόρη σου και κάναμε σαπουνάδα;" την ρώτησα.\n"Όπως ακριβώς το είπες! Σαπουνάδα!" μου απάντησε η θεία Αθηνά.\nΠαράτησα τις δουλιές μου και πήγα και το φωτογράφησα.\nΗ αλήθεια είναι ότι η κόρη της θείας Αθηνάς είχε αληθινό απορρυπαντικό και έπλενε τα φουστάνια απ' τις κούκλες της. Εγώ δεν είχα, αλλά είχα το λουλούδι Σαπουνάδα που ήταν πιο μαλακό και μοσχοβολούσε. Βέβαια δεν είχα και κούκλα, ούτε ρούχα, αλλά όλο και κάτι έβρισκα να πλύνω, να μιάσω τη μαμά, μη χάσω την τέχνη της!\nΝα είσαι καλά Σαπουνάδα μου, να φυτρώνεις πάντα κοντά μου, να μη ξεχνιέμαι!\nΌσα απορρυπαντικά και να βγουν, εσύ πάντα θα έχεις σταθερή αξία στην καρδιά μου!\nΠερισσότερη Σαπουνάδα εδώ:\nΑναρτήθηκε από Ελπίδα στις 7/14/2007 04:52:00 μ.μ.\nsofi-k Σάβ Ιουλ 14, 06:57:00 μ.μ.\nΤι γλυκό κυκλαμινάκι μου!!! Μου θυμίζεις την μητέρα μου που κάθεται μερικές φορές και μου λέει παρόμοιες ιστορίες για τα παλιά! (όχι ότι είστε και τόσο μεγάλες πια!!!)\nelpida Σάβ Ιουλ 14, 07:51:00 μ.μ.\nΚαι παλιά είμαι σοφάκι μου και μαμά!Θα μπορούσα να είμαι και γιαγιά! Έτσι θα λες και συ στα παιδάκια σου στο μέλλον!\nΌλοι μας κουβαλάμε κάποιες αναμνήσεις!\nΦιλάκια κορίτσι μου, καλά να περνάς!\nΘα πεταχτώ να σε δω από κοντά, κάποια στιγμή, γιατί τώρα έχω ρέντα (κυρίως)και ελευθερία χώρου για να σκανάρω και χρόνου για να γράψω. Εφόσον τα παιδιά λείπουν και είμαι Βόλο, δροσίζομαι στο κυκλάμινο!\nΧαρά Σάβ Ιουλ 14, 10:19:00 μ.μ.\nΤι όμορφες αναμνήσεις !!!!\nΤι γλυκά συναισθήματα, πόση αθωότητα...\n(απο μια χεδόν συνομήλικη!!)\nelpida Κυρ Ιουλ 15, 04:17:00 π.μ.\nΧαρά μου, πάντα λάτρευα αυτό το όνομα, είναι στον άνθρωπο κορίτσι μου! Μη νομίσεις πως ένας τέτοιος χαραχτήρας επιβιώνει εύκολα σήμερα! Ζηλεύω όχι μόνο τις συνομίληκες, αλλά όλο τον κόσμο, που ζει το σήμερα και έχει διαγράψει τα πάντα πίσω του! Και ξέρεις γιατί; Γιατί δεν υποφέρει. Γιατί δεν μελαγχολεί εύκολα. Γιατί γελάει εύκολα.\nΓια πολλά "γιατί" και διότι. Ας μη σε ζαλίσω όμως!\nΚαλημέρα σου χαρά μου και να χαίρεσαι για τις δικές σου αναμνήσεις! Γι' αυτό αξίζουν!\nΓιατί είναι δικές μας! Όποιες και να' ναι, όσες και να 'ναι!\nΧάρηκα που ήρθε μια ΧΑΡΑ στο σπίτι μου!


5 ιδέες για υγιεινές γρανίτες με φρέσκα φρούτα που θα...\nΥπάρχει παιδί που δεν αγαπά το παγωτό; Δύσκολο!\nΓΡΑΦΕΙ: THEMAMAGERS.GR 21-06-2019\nKανένας γονιός δεν θέλει να δίνει στα παιδιά του παγωτά με ζάχαρη, συντηρητικά και χρωστικές. Ευτυχώς, όμως, υπάρχουν πάντα νόστιμες και υγιεινές λύσεις για όλα.\nΓια να δροσίσεις τα μικρά σου, λοιπόν, φέτος το καλοκαίρι, μπορείς να φτιάξεις λαχταριστές γρανίτες με κομμάτια και χυμό από φρέσκα φρούτα. Μια τέλεια επιλογή για δροσιστικό και ταυτόχρονα θρεπτικό σνακ!\nΡίξε μια ματιά στις παρακάτω ιδέες για γρανίτες με φρέσκα φρούτα:\nΓρανίτες με φρέσκα κεράσια & γιαούρτι\nΘα χρειαστείς μερικά κεράσια, λίγο γιαούρτι και μια φόρμα για γρανίτες. Σε μπλέντερ, χτυπάς τα παγωμένα κεράσια (κρατάς 5-6 κεράσια αν θέλεις να βάλεις και κομμένα φρούτα στις γρανίτες σου) μέχρι να γίνουν μια λεία κρέμα. Ρίχνεις λίγο από το μείγμα στη βάση της θήκης. Στη συνέχεια, προσθέτεις μια κουταλιά γιαούρτι και 2 κομμένα κεράσια (αν θέλουμε). Ρίχνεις το υπόλοιπο μείγμα από τα κεράσια και κάνεις το ίδιο σε κάθε θήκη γρανίτας.\nΓρανίτες με φρέσκα βερίκοκα και ροδάκινα\nΘα χρειαστείς μόνο μερικά βερίκοκα και λίγα ροδάκινα. Στον αποχυμωτή, βάζεις τα βερίκοκα και τα ροδάκινα και παίρνεις τον χυμό τους. Γεμίζεις της θήκες μας με τον χυμό και προσθέτεις 2 κομμάτια από τα φρούτα.


Dimitris Konstantakopoulos: Μαΐου 2012\nΙούλιος 1965 – Μάιος 2012\nΣε επιχείρηση βάναυσης παραχάραξης της λαϊκής εντολής και καταστρατήγησης της δημοκρατίας εξελίσσεται η φαρσοκωμωδία των διερευνητικών εντολών και των συσκέψεων στο προεδρικό.\n«Δεν κυβερνάμε την Αίγυπτο, κυβερνάμε τους κυβερνήτες της Αιγύπτου», είχε πει ο Βρετανός Λόρδος Κρόμερ κι αυτό ακριβώς θα μπορούσε να πει η τρόικα και ο Πωλ Τόμσεν για τη σημερινή Ελλάδα.\nΟ ελληνικός λαός ψήφισε, όπως κατέγραψαν όλες οι έρευνες της κοινής γνώμης, αλλά και υποδεικνύει η κοινή λογική, δίνοντας εντολή για δύο πράγματα:\n- να σταματήσει η πορεία καταστροφής της χώρας δια των μνημονίων\n- να φύγουν από την εξουσία τα δύο κόμματα που κατέστρεψαν, λεηλάτησαν και πρόδωσαν την Ελλάδα\nΤίποτα λιγότερο, τίποτα περισσότερο. Ο ελληνικός λαός δεν ψήφισε αντιμνημονιακούς για να ανακαλύψουν εκ των υστέρων τις χάρες των οικουμενικών κυβερνήσεων, ή άλλους που ανακαλύπτουν, υπό την πιθανή επιρροή ξένων, φανταστικούς εθνικούς κινδύνους και εξίσου φανταστικές «μαγικές λύσεις», όπως η ΑΟΖ. Και ασφαλώς δεν ψήφισε σκοτεινές προσωπικότητες του παρασκηνίου για να τον κυβερνήσουν. Αν ήθελαν αυτές οι προσωπικότητες τόσο πολύ να μας σώσουν, ας κατέβαιναν στις εκλογές. Γιατί δεν το έπραξαν;\nΔιακυβέρνηση από τους ίδιους: η συνταγή της ευθανασίας\nΜα, λένε, πρέπει η χώρα να κυβερνηθεί. Κυβερνώμενη όμως, δεν έφτασε στο χείλος της καταστροφής; Πως θα τη σώσουν τώρα αυτοί που την κατέστρεψαν; Το θράσος και ο παραλογισμός, ευνοούμενοι από το κόμμα της διαπλοκής, της μεντιοκρατίας και της κλεπτοκρατίας, που δεν είναι παρά ένα και το αυτό, αλλά και από τα λάθη και την απειρία του ΣΥΡΙΖΑ, σαρώνουν στην προσπάθεια τρομοκράτησης των Ελλήνων. Δεν θάχουμε λεφτά σε λίγο, θα καταρρεύσουν οι τράπεζες, θα μείνουμε από πετρέλαιο και δεν ξέρω τι άλλο θα συμβεί μέσα στον επόμενο μήνα.\nΑν αυτά όμως πρόκειται να συμβούν μετά από δύο χρόνια Μνημονίου, άπειρες προσπάθειες «σωτηρίας» μας, με κυβέρνηση ΠΑΣΟΚ και ΝΔ, υπό την (ανάπηρη) «προσωπικότητα» Παπαδήμου, αν όλοι αυτοί μας έφεραν στο χείλος της καταστροφής με την οποία μας απειλούν, ποιός θα εμπιστευόταν αυτούς που μας έφεραν στην κατάσταση αυτή, για να συνεχίσουν το καταστροφικό τους έργο; Ποιός επιχειρηματίας, αν ανακάλυπτε ότι ο διευθυντής του τον κλέβει, τον εξαπατά, είναι ανίκανος και τάχει πιάσει από τον ανταγωνιστή του, θα εξακολουθούσε να τον διατηρεί στη θέση «διευθύνοντος συμβούλου» στην εταιρεία; Αυτό ακριβώς προτείνει στον ελληνικό λαό η διακομματική σαπίλα, που παριστάνει την πολιτική και άρχουσα τάξη του.\nΒεβαίως ο ΣΥΡΙΖΑ δεν είναι προετοιμασμένος για τον ρόλο που η Ιστορία (και η διαφθορά όλων των υπολοίπων) τον εκτοξεύει να παίξει, βεβαίως ένα σωρό κριτικές μπορούμε να του ασκήσουμε. Πως θα μπορούσε όμως, από τούτη την κοινωνία σε παρακμή, νάχει βγει κάτι πολύ καλύτερο. Μόνο η Αθηνά βγήκε από το κεφάλι του Δία, με ολοέτοιμη την πανοπλία της. Αντί να γκρινιάζουμε και να ανησυχούμε, δικαιολογημένα, ας βοηθήσουμε τον νέο αρχηγό του και το κόμμα αυτό, να μάθουν από τα λάθη τους και να τα διορθώσουν, ας τους στηρίξουμε, όχι για λόγους κομματικής προτίμησης ή ιδεολογικής συγγένειας, αλλά γιατί είναι το καλύτερο, αν όχι το μοναδικό και πάντως το πιο συγκροτημένο εργαλείο, που παρήγαγε η ελληνική κοινωνία στην προσπάθεια να απαντήσει στη θανάσιμη απειλή εναντίον της και στις συγκεκριμένες ιστορικές συνθήκες που βρέθηκε.\nΟ τρόμος του Χρήματος και η ιστορική ευκαιρία της Ελλάδας\nΑς ξεχάσουμε μια στιγμή τον τρόμο που πάνε να μας ενσταλλάξουν κι ας προσέξουμε τον τρόμο που εμείς τους έχουμε προκαλέσει, όχι μόνο στη Μέρκελ που δεν νογάει και πολλά, αλλά και στην ίδια την «Αυτοκρατορία του Χρήματος», «υπερδύναμη των υπερδυνάμεων», πραγματικό αρχιτέκτονα και οργανωτή της (ελληνικής και δια της ελληνικής της) ευρωπαϊκής καταστροφής. «Αποφάσισε αν θα πας με την Αθήνα ή με το Βερολίνο», λένε τώρα στον Ολάντ, κουνώντας του κι αυτουνού το δάχτυλο, όπως εδώ στον Τσίπρα, οι άνθρωποι του Σαρκοζί και του χρήματος το χέρι τους προς τον Ολάντ. Είναι ο τρόμος τους που προκαλεί σπασμωδικές αντιδράσεις και τους κάνει να καίνε πρόωρα τα χαρτιά τους και τους ανθρώπους τους.\nΟ συνδυασμός του εκλογικού αποτελέσματος των Ελλήνων και των Γάλλων, των δύο ιστορικότερων, ιδρυτικών εθνών της Ευρώπης, αντανακλά την αφύπνιση του Λαού, του Δήμου, στην ήπειρο που γέννησε, δυο φορές, τη δημοκρατία. Η αλλαγή των ευρωπαϊκών συσχετισμών προσφέρει τώρα μια μοναδική, ιστορική και πιθανώς ανεπανάληπτη ευκαιρία στην Ελλάδα να αποφύγει την ολοσχερή καταστροφή. Δεν ξέρουμε αν ο Τσίπρας θα καταφέρει να την εκμεταλλευθεί, ξέρουμε όμως με σιγουριά ότι η Ελλάδα θα χαθεί αν έχει, αυτή την περίοδο, επικεφαλής τους Σαμαράδες, τους Βενιζέλους και τις «προσωπικότητες».\nΟ Ιούλιος του 1965 οδήγησε στον Ιούλιο του 1974. Αν περάσει τώρα το πραξικόπημά τους, δεν θα χαθεί μοναχά η μισή Κύπρος, θα χαθεί ολάκερος ο ελληνισμός.\nΑναρτήθηκε από Konstantakopoulos Dimitris στις 5/15/2012 01:07:00 μ.μ. Δεν υπάρχουν σχόλια:\n«Δεν κυβερνάμε την Ελλάδα.Κυβερνάμε τους κυβερνήτες της Ελλάδας». Αυτό θα μπορούσε να αναφωνήσει σήμερα ο Πόουλ Τόμσεν, παραφράζοντας τη ρήση του Λόρδου Κρόμερ για την Αίγυπτο.\nΟ ελληνικός λαός παρακολουθεί άναυδος τις προσπάθειες να παραχαραχτεί και η εντολή που έδωσε και το νόημα της ψήφου του. Μετά τις οβιδιακές μεταμορφώσεις του Γιώργου Παπανδρέου, που εξαπάτησε τους ‘Ελληνες με το «λεφτά υπάρχουν» για να μας βάλει στο Μνημόνιο της ντροπής, μετά τη μετατροπή εν μια νυκτί του Αντώνη Σαμαρά από αντίπαλο σε οπαδό του Μνημονίου, η τρόικα χρειάζεται μία ακόμη προδοσία για να ενεργοποιήσει την τρίτη λύση της για την επιβολή του μνημονίου. Γιατί αυτό σημαίνει η επιχείρηση συγκρότησης κυβέρνησης Μνημονίου και Τρόικας, ΠΑΣΟΚ και ΝΔ, με τη συμμετοχή της ΔΗΜΑΡ του Φώτη Κουβέλη, που παρουσιάζεται ως δήθεν «οικουμενική».\nΣτις 6 Μαίου, ο ελληνικός λαός αποδοκίμασε μαζικά το Μνημόνιο της χρεωκοπίας και κατεδάφισε τα δύο κόμματα που κατέστρεψαν, λεηλάτησαν και πρόδωσαν τη χώρα του. Ο σχηματισμός μιας δήθεν οικουμενικής κυβέρνησης με τη συμμετοχή αυτών των κομμάτων, που παραμένουν οι προεκτάσεις και τα εργαλεία της τρόικας στην Ελλάδα, γι’ αυτό και δεν τολμούν να αναθεωρήσουν τις γραπτές δεσμεύσεις προς τα αφεντικά τους, θα αποτελέσει εθνικά ανεύθυνη, επικίνδυνη προδοσία του ελληνικού λαού και της ψήφου του.\nΕλπίζουμε ότι ο Φώτης Κουβέλης θα σεβαστεί την ιστορία του, τον κόσμο της αριστεράς που τον στήριξε, τις προεκλογικές δεσμεύσεις έναντι των δικών του ψηφοφόρων, θα σεβαστεί τη δημοκρατία και το ύψιστο εθνικό συμφέρον του ελληνικού λαού. Ελπίζουμε ότι δεν θα δώσει τη συγκατάθεσή του στο σχηματισμό μιας κυβέρνησης προδοσίας που του ζητάνε να στηρίξει, θα αρνηθεί να δώσει το σωσίβιο στον καταρρέοντα δικομματισμό που απαιτεί η τρόικα, θα βοηθήσει την ενότητα των δυνάμεων που αγωνίζονται, η κάθε μια με τον τρόπο της, για να σταματήσει η ταχεία εθνική καταστροφή που οργανώνουν οι πολιτικές του Μνημονίου. Ελπίζουμε ότι η «Δημοκρατική Αριστερά» θα παραμείνει εκεί που την καλεί η ιστορία και το όνομα που διάλεξε, δηλαδή στο ευρύτερο δυνατό μέτωπο για την αντίσταση στο μνημόνιο.\nΤο εκλογικό αποτέλεσμα της 6ηςΜαίου δεν επιτρέπει τον σχηματισμό κυβέρνησης που να υλοποιήσει την εντολή αλλαγής της μνημονιακής πορείας. Κάθε άλλη κυβέρνηση θα συνιστούσε βαριά παραβίαση της δημοκρατικής τάξης και θα έβαζε σε ανείπωτες περιπέτειες τη χώρα.Η άμεση προσφυγή σε νέες εκλογές, η ευρύτερη δυνατή ενότητα των αντιμνημονιακών δυνάμεων, η κινητοποίηση του ελληνικού λαού για τη σωτηρία της Ελλάδας, είναι ο μόνος δρόμος σήμερα για την προστασία του ‘Εθνους και της Δημοκρατίας μας.\nΑθήνα, 13 Μαίου 2012\nΤο Πολιτικό Συμβούλιο του Κινήματος Ανεξαρτήτων Πολιτών -Σπίθα\nΑναρτήθηκε από Konstantakopoulos Dimitris στις 5/14/2012 07:18:00 π.μ. Δεν υπάρχουν σχόλια:\nTα αποτελέσματα των εκλογών επιβεβαίωσαν ότι η Ελλάδα βρίσκεται σε κρίση τύπου Βαϊμάρης...Παρά όμως τις καταστροφές που συσσωρεύθηκαν το 2010-2012, μια «γερμανική» ή «ρωσική» πορεία δεν έγινε αναπόφευκτη, δεν γνωρίζουμε δηλαδή αν θα ολοκληρωθεί η καταστροφή, ή θα βρεθούν δυνάμεις, εδώ και στην Ευρώπη, ικανές να επιτύχουν μια έξοδο τύπου New Deal, όπως αυτή που επεχείρησε, τηρουμένων των αναλογιών, ο Ρούζβελτ στις ΗΠΑ, αντιμέτωπος με μια συγκρίσιμη με τη σημερινή οικονομική κρίση και τα αποτελέσματα της αντίστοιχης με τη σημερινή «μνημονιακή» που ακολούθησε ο Χούβερ. Η πλειοψηφία του ελληνικού λαού νοιώθει ότι το Μνημόνιο οδηγεί σε συλλογικό θάνατο, γι’ αυτό το αποδοκίμασε μαζικά αποδοκιμάζοντας ή συντρίβοντας τα κόμματα που το επέβαλαν πραξικοπηματικά, καταστρέφοντας την Ελλάδα. Ούτε το ΠΑΣΟΚ, ούτε η ΝΔ θα αναστηθούν, δεν εξαντλήθηκε όμως η ικανότητά τους να προσθέτουν, διαρκούντος του επιθανάτιου ρόγχου τους, νέες καταστροφές. Μια κυβέρνηση που βασίζεται στην ψήφο όσων οδήγησαν στο Μνημόνιο και το υπερασπίστηκαν δεν διαθέτει ισχύ και αξιοπιστία να διαπραγματευθεί εκ νέου τις δανειακές υποχρεώσεις της χώρας. Ενδεχόμενη κυβέρνηση ΝΔ-ΠΑΣΟΚ-ΔΗΜΑΡ, που ίσως επιχειρήσει να σχηματίσει η τρόικα, θα συνιστά αναμφισβήτητα βαριά αντιδημοκρατική εκτροπή, που θα προστεθεί στις ήδη βαριές εκτροπές του Μαίου 2010 και του Νοεμβρίου 2011, με τεράστιους πια συνεπαγόμενους κινδύνους για την Ελλάδα, που θα κινδυνεύσει να καταρρεύσει μαζί με την κυβέρνησή της. Μια τυφλή κοινωνική εξέγερση είναι το πιθανότερο αποτέλεσμα του σχηματισμού της. Υπό τις παρούσες συνθήκες, μόνο νέα προσφυγή στις κάλπες επιτρέπει δημοκρατική λύση στο πρόβλημα. Ο ελληνικός λαός θα αποφασίσει με την ψήφο του αν θα ολοκληρώσει το μετέωρο βήμα της 6ης Μαρτίου, δίνοντας πλήρη εντολή σχηματισμού κυβέρνησης στον ΣΥΡΙΖΑ και τους ενδεχόμενους συμμάχους του, που επέλεξε ήδη ως το καλύτερο διαθέσιμο, όχι όμως αποκλειστικό πολιτικό εργαλείο καταγγελίας και επαναδιαπραγμάτευσης του Μνημονίου και των δανειακών υποχρεώσεων της χώρας.\nΟλόκληρο το άρθρο στα Επίκαιρα, 10.5.2012\nΑναρτήθηκε από Konstantakopoulos Dimitris στις 5/14/2012 06:35:00 π.μ. Δεν υπάρχουν σχόλια:\nΑπό την άλλη, οι ψηφοφόροι που εγκαταλείπουν μαζικά τα κόμματά τους κατευθύνονται στα ρεύματα που πιστεύουν, με το δικό τους, όχι με το δικό σας ή το δικό μου, ότι είναι πιο αποτελεσματικά στην αντιμετώπιση του Μνημονίου, τον ΣΥΡΙΖΑ, τον Καμμένο και τη Χρυσή Αυγή. Στη μεγάλη της πλειοψηφία, η πολιτική τάξη και η ελίτ της χώρας αυτής, από την «άκρα αριστερά» έως την «άκρα δεξιά», εξακολουθεί να λειτουργεί με ότι εργαλεία έχει στο κεφάλι της από μια ιστορική εποχή οριστικά απελθούσα και μια αντίστοιχη «πολιτική τοπολογία». Δεν καταλαβαίνει σε ποιά κατάσταση βρίσκεται η χώρα. Μιλάνε για «τέλος της μεταπολίτευσης», αλλά στην πραγματικότητα συνήθως εννοούν να συνεχιστεί η «μεταπολίτευση» με τους ίδιους.\nΑυτοί οι ψηφοφόροι αναθάρρησαν με τη δήλωση Τσίπρα γιατί τους φάνηκε ότι βάζει στην άκρη τις ιδεολογικές ταυτότητες και, όπως κάνει και το ενιαίο μέτωπο της τρόικας και του μνημονίου, αναζητά πρακτικό τρόπο διακοπής της ταχείας καταστροφής του ελληνικού λαού και του κράτους του, που συντελείται με ταχύτητα πολύ ανώτερη της διάθεσης και της ικανότητάς μας να την αντιληφθούμε. Κάνοντάς το, προφανώς κάνει και πιο δημοφιλή την «αριστερή ταυτότητα», εμφανίζοντάς την αποτελεσματικότερη στην αντιμετώπιση του προβλήματος.\nΟι ψηφοφόροι αυτοί θέλουν ενωμένες τις δυνάμεις κατά του Μνημονίου. Αν αυτές οι δυνάμεις ήταν ενωμένες, θάπαιρναν διακόσιες έδρες στις εκλογές της Κυριακής. Αλλά κι έτσι, δεν αποκλείεται ο ελληνικός λαός να τις ψηφίσει μαζικά, κάνοντας τελικά την έκπληξη, καθώς δύο τάσεις ανταγωνίζονται: η προϊούσα καταστροφή του πολιτικού συστήματος και των κομμάτων που κυβέρνησαν τη χώρα μετά το 1974 και η ρητή υπόσχεσή τους να οδηγήσουν την Ελλάδα σε αργό θάνατο από τη μια, η αίσθησή του ότι οι αντιμνημονιακοί δεν είναι έτοιμοι να κυβερνήσουν και να δώσουν αξιόπιστη λύση από την άλλη.\nΗ δήλωση Τσίπρα δεν είχε συνέχεια και ο ίδιος αναδιπλώθηκε, επαναλαμβάνοντας το ανέφικτο σύνθημα «κυβέρνηση της αριστεράς» (που έχει επιπλέον το μειονέκτημα ότι δεν βοηθάει την υποστήριξη ψηφοφόρων που απομακρύνονται από τη δεξιά) και τονίζοντας ότι δεν υπάρχουν περιθώρια προγραμματικής σύγκλισης με τον Καμμένο. Θα μπορούσαν να υπάρχουν ή να μην υπάρχουν τέτοια περιθώρια, στην πραγματικότητα όμως κανείς δεν τα διερεύνησε.\nΤο πρόβλημα θα τεθεί με ιδιαίτερη οξύτητα, αν οι μνημονιακοί δεν έχουν τη Δευτέρα την αριθμητική ή πολιτική δυνατότητα σχηματισμού κυβέρνησης. Θα πρέπει, σε μια τέτοια περίπτωση, να είναι πολύ σοβαροί οι λόγοι που θα επικαλεσθεί όποιος αρνηθεί την «αντιμνημονιακή συνεργασία», δηλαδή αρνηθεί να δώσει διέξοδο στο απειλούμενο και καταστρεφόμενο έθνος. Γενικότερα θα πρέπει, οι όποιοι πολιτικοί ελιγμοί και χειρισμοί να αποσκοπούν, και να φαίνεται ότι αποσκοπούν, στην αναζήτηση διεξόδου για τη χώρα. Θα χρειαστεί πολύ μεγάλη πολιτική μαεστρία για να μπορέσει η αριστερά, και ευρύτερα, οι αντιμνημονιακές δυνάμεις να χειρισθούν το εκλογικό αποτέλεσμα, ιδίως ένα αποτέλεσμα που, όπως όλα δείχνουν, μπορεί να είναι πολύ ευνοϊκό για τον ΣΥΡΙΖΑ (και τη Χρυσή Αυγή) και αρκετά καλό για τον Καμμένο.\n‘Ότι όμως και να γίνει, ένα είναι βέβαιο. Η Ελλάδα αντιμετωπίζει μια κρίση όλο και βαθύτερη, που δεν απειλεί απλώς την οικονομική της ευημερία και το βιοτικό της επίπεδο, συνιστά δυνητικά θανάσιμη απειλή για τη δημοκρατία, τη δυνατότητα αναπαραγωγής της ελληνικής κοινωνίας και τη δυνατότητα αυτοσυντήρησης του ελληνικού κράτους. Το Μνημόνιο δεν είναι λάθος, επώδυνη έστω συνταγή, αλλοιώς θα το διόρθωναν. Είναι έγκλημα, συνταγή για καταστροφή. ‘Εχει κατασκευαστεί με τη μέθοδο του «Σοκ και Δέους», για να μην αφήνει περιθώριο ανάσας στο θύμα, να αποσυνθέτει το εθνικό και κοινωνικό υποκείμενο, ταχύτερα από την συγκρότηση των αντιδράσεών του.\nΗ Ελλάδα μπαίνει ταχύτατα σε κρίση τύπου Βαϊμάρης, κρίση καθεστώτος δηλαδή. Μάλιστα είναι «Βαϊμάρη+», γιατί δεν διαθέτει το βαθμό γεωπολιτικής αυτονομίας που διέθετε η Γερμανία του μεσοπολέμου. Και γιατί, επιπλέον, η συμμετοχή στο ευρώ δεν είναι ένα σοβαρό, τεχνικό ζήτημα, σημαίνει ημιπροσχώρηση σε σχέδιο υπερεθνικού κράτους, μια διαδικασία που «απέκρυψε» τη σταδιακή εξασθένηση έως εξαφάνιση των συνήθως λειτουργιών του έθνους-κράτους και καθιστά τώρα πολύ δυσκολότερη έως βραχυπρόθεσμα ανέφικτη, χωρίς ίσως καταστροφικές συνέπειες, την επιστροφή σε αυτό.\nΑναρτήθηκε από Konstantakopoulos Dimitris στις 5/06/2012 12:48:00 μ.μ. Δεν υπάρχουν σχόλια:\nΑναρτήθηκε από Konstantakopoulos Dimitris στις 5/06/2012 12:10:00 μ.μ. Δεν υπάρχουν σχόλια:\nΑναρτήθηκε από Konstantakopoulos Dimitris στις 5/06/2012 11:12:00 π.μ. Δεν υπάρχουν σχόλια:\nΑναρτήθηκε από Konstantakopoulos Dimitris στις 5/06/2012 10:54:00 π.μ. Δεν υπάρχουν σχόλια:\nΔημοσιεύτηκε στον «Δρόμο της Αριστεράς», στις 29.4.2012\nΑναρτήθηκε από Konstantakopoulos Dimitris στις 5/04/2012 07:14:00 π.μ. Δεν υπάρχουν σχόλια:\nΕτικέτες Αμυντική Πολιτική, Ελλάδα, Ελληνοϊσραηλινά, Ενέργεια, Εξωτερική Πολιτική, Ευρώπη, Κυπριακό, Μέση Ανατολή\nΗ δήλωση του Αλέξη Τσίπρα ότι θα δεχόταν ενδεχομένως στήριξη από το κόμμα του Πάνου Καμμένου, προκειμένου να σχηματισθεί κυβέρνηση, τάραξε τα νερά της προεκλογικής εκστρατείας, και ειδικότερα της αριστεράς και του λεγόμενου «αντιμνημονιακού χώρου».\nΗ δήλωση συνάντησε, λένε στελέχη της Κουμουνδούρου, ευρεία απήχηση στη βάση της αριστεράς, που δεν συμπαθεί μεν τον κ. Καμμένο, από την άλλη όμως θέλει αποτελεσματική πάλη κατά του Μνημονίου, όχι μόνο καταγγελτικές διακηρύξεις. Αλλά και μια «μίνι-εξέγερση» κατά του ηγέτη του ΣΥΡΙΖΑ από αρκετά «πρωτοκλασάτα» στελέχη του, που «κατηγορούνται» βέβαια από το περιβάλλον Τσίπρα ότι προτιμούν την «ασφάλεια της περιχαράκωσης» από τους κινδύνους του «ανοίγματος στο πέλαγος». Τα ίδια στελέχη υπενθυμίζουν προς τους επικριτές τους, ότι στο παρελθόν, η αριστερά έχει κάνει πολύ πιο προχωρημένες και πολύ πιο «συζητήσιμες» συνεργασίας με τη δεξιά, όπως αντίστοιχα, η κοινή εκλογική κάθοδος του 1956 και η κυβερνητική συνεργασία με τον Κωνσταντίνο Μητσοτάκη, εναντίον του Ανδρέα Παπανδρέου, το 1989.\nΒεβαίως, αναγνωρίζουν αυτά τα στελέχη, οι πρωτοβουλίες Τσίπρα εμπεριέχουν και κινδύνους. ‘Ένα περιορισμένο αλλά υπαρκτό κομμάτι της στενής βάσης της αριστεράς δεν θέλει επ’ ουδενί οποιαδήποτε απομάκρυνση από την «αριστερή καθαρότητα». Και ένα τμήμα «αστών» ψηφοφόρων, θέλουν απλώς ένα κόμμα να μπορούν να ψηφίζουν, όχι «παράξενες συμμαχίες» με «Καμμένους». Από την άλλη όμως, «όσοι προσέρχονται στην Αριστερά, αναζητώντας απελπισμένοι τρόπο να αντισταθούν αποτελεσματικά στην ασκούμενη πολιτική στη χώρα», και αυτοί είναι, εκτιμούν, οι συντριπτικά περισσότεροι, θέλουν «αποτελεσματική Αριστερά», όχι «ιδεολογική καθαρότητα». «Οι επιθέσεις μέσων ενημέρωσης και των κομμάτων εξουσίας κατά του Τσίπρα μάλλον μας κάνουν καλό και μάλλον επιβεβαιώνουν την ορθότητα της γραμμής μας. ‘Οσο για το ΚΚΕ, αν νομίζει ότι θα του βγει σε καλό να κάνει αιχμή της προεκλογικής του εκστρατείας την … επίθεση κατά των προτάσεων συνεργασίας του ΣΥΡΙΖΑ, τι να πούμε εμείς; Μωραίνει ο Κύριος ον βούλεται απωλέσαι».\nΚαμμένος και ΣΥΡΙΖΑ\n‘Εως τώρα, οι «Ανεξάρτητοι ‘Ελληνες» του Πάνου Καμμένου αντιμετώπιζαν πολύ φιλικά τον ΣΥΡΙΖΑ, παρά τις επιθέσεις που ενίοτε δέχονταν, τελευταία, από ορισμένα στελέχη του. Το αποτέλεσμα ήταν να γίνονται συμπαθείς στους «αντιμνημονιακούς» ψηφοφόρους, αφού συνδύαζαν επιτυχώς και την «αντιμνημονιακή» και τη «δεξιά» ταυτότητα. Η δήλωση Τσίπρα αρχίζει να υποβάλλει όμως το «ρεύμα Καμμένου» στη «δοκιμασία της πράξης». Θα ήταν διατεθειμένοι άραγε οι «Ανεξάρτητοι ‘Ελληνες» να υπερβούν την παραταξιακή τους ταυτότητα, αν αυτό απαιτούν οι ανάγκες διακοπής της μνημονιακής πορείας της χώρας; Οι πρώτες αντιδράσεις Καμμένου στη δήλωση Τσίπρα ήταν μάλλον επιφυλακτικές έως, για ορισμένους παρατηρητές, αμήχανες.\nΟ ηγέτης του ΣΥΡΙΖΑ προσπάθησε, με τη δήλωσή του, να κάνει ένα «μικρό, πρώτο βήμα, αυτό που μπορούσε να κάνει χωρίς να πέσει στο κενό», όπως λένε συνεργάτες του, προκειμένου να απαντήσει στις προσδοκίες των ψηφοφόρων που, φεύγοντας από τα μέχρι πρότινος κόμματά τους, αναζητούν όχι τόσο νέο κόμμα ή ιδεολογία, αλλά πολιτικό και ειδικά εκλογικό εργαλείο ικανό να διακόψει μια πορεία που αυτοί κρίνουν καταστροφική για τους ίδιους και τη χώρα. Ο ίδιος ο κ. Τσίπρας εξομολογείται, εδώ και καιρό, ότι όπου πάει να μιλήσει, το σημείο που καταχειροκροτείται είναι όταν τονίζει την ανάγκη διεκδίκησης της εξουσίας, όταν λέει «δεν είμαστε κόμμα διαμαρτυρίας».\nΑπό τη «διαμαρτυρία στην εξουσία», από τα «λόγια στις πράξεις»\nΗ αντίθεση στο Μνημόνιο είναι, εκτιμούν στην Κουμουνδούρου, το βασικότερο κίνητρο των μεγάλων μετατοπίσεων και της ρευστοποίησης του πολιτικού σκηνικού, που διαπιστώνουν οι δημοσκοπήσεις. Αλλά για να διακοπεί το Μνημόνιο, πρακτικά είναι απαραίτητο μετά τις εκλογές να σχηματισθεί κυβέρνηση «αντιμνημονιακών», που θα βάλει τη χώρα σε άλλη πορεία.\n‘Εως πρόσφατα τουλάχιστο, κανένα «επιτελείο» της αριστεράς δεν είχε αντιμετωπίσει πρακτικά μια τέτοια προοπτική. Ο σχεδιασμός τους, ανεξαρτήτως δηλώσεων, ήταν να κερδίσουν ένα κατά το δυνατόν μεγαλύτερο ποσοστό στις εκλογές. Αλλά για να κερδίσουν μεγαλύτερο ποσοστό στις εκλογές, πρέπει να δείξουν στους δυνητικούς ψηφοφόρους όχι απλώς ότι είναι επιτυχείς κατήγοροι του Μνημονίου, αλλά και ότι μπορούν, ή τουλάχιστο προσπαθούν να το σταματήσουν.\nΟ ΣΥΡΙΖΑ επιχείρησε μέχρι τώρα να λύσει το πρόβλημα με την επαγγελία ενός «νέου συνασπισμού εξουσίας», που δεν του είναι όμως εύκολο να υποδείξει ποιος θα είναι ή το σύνθημα της «κυβέρνησης της αριστεράς», που, σε ορισμένες δηλώσεις Τσίπρα, γίνεται «κυβέρνηση με επίκεντρο (ή πυρήνα) την αριστερά».\nΔεν είναι βέβαιο ότι το σύνθημα αυτό επαρκεί για να απαντήσει στις προσδοκίες ιδίως των πιο μαχητικών οπαδών ή υποψήφιων οπαδών της αριστεράς. Πρώτον, γιατί η κ. Παπαρήγα και ο κ. Κουβέλης αρνούνται κατηγορηματικά μια τέτοια προοπτική. Ιδίως η ηγεσία του ΚΚΕ κάνει και λέει ότι μπορεί για να την καταστήσει αδύνατη. Ο εκνευρισμός που προκαλείται στον Περισσό, από τις προτάσεις συνεργασίας του ΣΥΡΙΖΑ, εξηγεί ίσως και την ασυνήθιστη δήλωση της κ. Παπαρήγα ότι δεν θα γίνουμε «σαν τα μούτρα τους».\nΔεύτερο, το σύνθημα «κυβέρνηση της αριστεράς», εμποδίζει στρώματα ψηφοφόρων που προέρχονται από τη συντηρητική παράταξη. Μέχρι τον σχηματισμό των «Ανεξαρτήτων Ελλήνων», οι δημοσκοπήσεις έδειχναν μετατόπιση ψηφοφόρων της ΝΔ προς τον κ. Τσίπρα. Η εμφάνιση όμως μιας «αντιμνημονιακής δεξιάς», ήδη ανέκοψε, τουλάχιστο μερικά, αυτή την τάση.\nΤρίτο, το σύνθημα είναι αναντίστοιχο με την ανάλυση ορισμένων στην αριστερά που μιλούν για κρίση «τύπου Βαϊμάρης». Αν, όντως, η ελληνική κρίση είναι τέτοιου τύπου, εξελίσσεται δηλαδή προς «κρίση καθεστώτος», τότε το ζήτημα που τίθεται δεν είναι το ποιά παράταξη θα αναλάβει τη διακυβέρνηση του υπάρχοντος.\nΕδώ και καιρό, τα ζητήματα συνεργασιών είναι στο επίκεντρο των ζυμώσεων και της αριστεράς, σε όλες τις εκδοχές της, και των «αντιμνημονιακών» στο σύνολό τους. Μια πανσπερμία πολυποίκιλων πολιτικών και κοινωνικών κινήσεων εμφανίστηκε τα δύο τελευταία χρόνια, μερικές από τις οποίες δρουν πολύ αποτελεσματικά ιδίως σε τοπικό επίπεδο, ή για επιμέρους ζητήματα, αδυνατούν όμως ή δεν θέλουν να συντεθούν στο πολιτικό.\nΠερίπου όλοι ομνύουν στην ανάγκη κοινής, ενιαίας, αποτελεσματικής δράσης, δείχνουν όμως πολύ λίγο διατεθειμένοι να υλοποιήσουν τις επαγγελίες τους, ίσως, πιστεύουν μερικοί αναλυτές, γιατί θέλουν περισσότερο να μιλάνε για αγώνες, παρά να τους δίνουν πρακτικά. Χαρακτηριστική είναι η πλήρης αδράνεια στην οποία περιέπεσε το μέτωπο «αντίστασης και αλληλεγγύης» ΕΛΑΔΑ, που δημιουργήθηκε με πρωτοβουλία του Μανώλη Γλέζου και του Μίκη Θεοδωράκη και με την (μάλλον απρόθυμη) συμμετοχή του ΣΥΡΙΖΑ.\nΤο Μνημόνιο «αποδομεί» τη μεταπολίτευση\nΗ είσοδος της Ελλάδας, τον Μάιο 2010, στον αστερισμό του Μνημονίου και των Δανειακών Συμβάσεων, έχει επηρεάσει βαθιά, μεταξύ άλλων, και τους ίδιους τους όρους ύπαρξης όλου του ελληνικού πολιτικού φάσματος από την «άκρα αριστερά» έως την «άκρα δεξιά».\nΟι κοινωνικές και εθνικές συνέπειες του Μνημονίου έχουν υπονομεύσει, πόσο βαθιά θα το δούμε στο εκλογικό αποτέλεσμα, τις προϋποθέσεις ύπαρξης των δύο κομμάτων που κυβέρνησαν κυρίως την Ελλάδα μετά το 1974, του ΠΑΣΟΚ δηλαδή, αλλά και της ΝΔ, μετά την απόφασή της να συμμετάσχει στην κυβέρνηση Παπαδήμου και να στηρίξει το δεύτερο μνημόνιο και τη δεύτερη δανειακή. Περισσότερο βεβαίως του ΠΑΣΟΚ, αφού αυτό εγκαινίασε την πορεία και υπέστη επί μεγαλύτερο διάστημα το κόστος της.\nΑυτό δεν είναι διόλου παράξενο, αφού έχει παρατηρηθεί σε όλες τις χώρες που έχουν τεθεί υπό την εποπτεία του ΔΝΤ. Οι εκλογείς, εκ των πραγμάτων, καλούνται στις 6 Μαϊου να αποφανθούν για το κατά πόσον όντως η πορεία στην οποία μπήκε η χώρα το 2010 είναι η ορθή, οδηγεί στη σωτηρία της και πρέπει να συνεχισθεί.\nΜνημόνιο: πρόκληση και για τους αντιπάλους του!\nΑν αυτό συνιστά τη μεγαλύτερη δυσκολία των «μνημονιακών», συνιστά, παραδόξως εκ πρώτης όψεως, και το μεγάλο πρόβλημα των «αντιμνημονιακών» και, ιδίως, των διαφόρων κομμάτων της αριστεράς. Από τη στιγμή που οι αναλύσεις τους διαπιστώνουν ότι το μνημόνιο συνιστά «καταστροφική» πορεία για τη χώρα, δεν μοιάζει να έχει νόημα η όλη πολιτική που ασκούσαν αυτά τα κόμματα μετά το 1974, πολιτική δηλαδή «ομάδων πίεσης» ή «κομμάτων διαμαρτυρίας». Η φύση της μνημονιακής πολιτικής είναι τέτοια που ουσιαστικά ή την παίρνεις ή την αφήνεις. Τα περιθώρια να την επηρεάσεις είναι, από τη φύση του προγράμματος και των συμφωνιών που συνομολόγησε η χώρα, πολύ περιορισμένα.\nΤο Μνημόνιο έχει θέσει όλες τις εκδηλώσεις της ελληνικής εθνικής ζωής σε διαδικασία βίαιης «αναδιάρθρωσης». Η «Ελλάδα της μεταπολίτευσης» μοιάζει να πέθανε, η νέα, όποια κι αν είναι αυτή, δυσκολεύεται να γεννηθεί.\n‘Εθνος και αριστερά\nΠέραν των καίριων θεμάτων που θέτει η ίδια η πολιτική συγκυρία, στη σταδιακή μετατόπιση των θέσεων του ΣΥΡΙΖΑ, διακρίνει κανείς και την αντανάκλαση ενός βαθύτερου ρεύματος προβληματισμού που έχει αρχίσει, εδώ και καιρό, να αποκρυσταλλώνεται τόσο στη βάση, όσο και στην ηγεσία της αριστεράς. Αφορά τα σχέση του πατριωτισμού, του έθνους και της αριστεράς.\nΠολύ νερό έχει κυλήσει στο αυλάκι, από τότε που ο «Ρήγας Φεραίος», η νεολαία του ΚΚΕ εσωτ. συνδύαζε στα σύμβολά της την ελληνική σημαία με το σφυροδρέπανο. Τμήμα της αριστεράς υιοθέτησε έκτοτε ένα μαχητικό «αντιεθνικισμό», συναντώμενη, εν τοις πράγμασι, με μια πτέρυγα του «κατεστημένου» της χώρας που ζητούσε, μετά το 1996, μια πιο «μετριοπαθή» εξωτερική πολιτική, από αυτή που πρέσβευε το ΠΑΣΟΚ του Ανδρέα Παπανδρέου. Και με μια μερίδα της νεολαίας που έπαυσε να ταυτίζεται με το «έθνος» ή θεωρούσε την «πατρίδα» της «πολύ στενό ορίζοντα».\nΑυτή η πολιτική όμως έγινε όλο και πιο ακατανόητη στην ίδια τη βάση της αριστεράς, αλλά και την έφερε σε σύγκρουση με κοινωνικά στρώματα που υποφέρουν από τις συνέπειες μιας άναρχης «συσσώρευσης» μεγάλου αριθμού μεταναστών, που «αποδιάλυσε», έναν ήδη προβληματικό κοινωνικό και πολεοδομικό ιστό, ιδίως σε συνοικίες της Αθήνας.\nΗ οικονομική κρίση, πόσο μάλλον αν εξελίσσεται σε κρίση «τύπου Βαϊμάρης», όπως υποστηρίζει ο ιστορικός της οικονομίας Χατζηιωσήφ στις στήλες της «Αυγής», δεν αφήνει πολλά περιθώρια για τον «συμπαθή ΣΥΡΙΖΑ» της περασμένης δεκαετίας. Του επιβάλλει, υποστηρίζουν αναλυτές, «επί ποινή καταστροφής» να συνδυάσει το μοντέρνο στυλ απεύθυνσης σε μια σύγχρονη κοινωνία και μια μορφωμένη νεολαία, με τις σκληρές πραγματικότητες μιας χώρας σε βαθιά «εθνική» κρίση.\n«Για να επιβιώσουμε πρέπει να αλλάξουμε, να γίνουμε άλλο κόμμα, να ξαναβρούμε τις πατριωτικές ρίζες της αιστεράς, να θυμηθούμε πάλι τις παραδόσεις μας, όπως τις εξέφρασε κάποτε ο ‘Αρης Βελουχιώτης στον ιστορικό λόγο της Λαμίας», είπε στον γράφοντα, όχι χωρίς να του προκαλέσει έκπληξη, ηγετικό στέλεχος της ελληνικής αριστεράς. Την ίδια στιγμή που, κατά τρόπο που δεν μας έχουν συνηθίσει, ορισμένα στελέχη του ΣΥΡΙΖΑ αναγκάζονται να ανατρέξουν στον ‘Αρη, για να στηρίξουν την επαναανακάλυψη της πολιτικής, στην οποία τους σπρώχνει η πραγματικότητα, η άλλη, πιο «ορθόδοξη» και «επαναστατική» πτέρυγα της αριστεράς, το ΚΚΕ, προτιμά να «αποκαταστήσει» μεν «πολιτικά» τον αρχηγό του ΕΛΑΣ, επιμένοντας όμως στην ορθότητα της απόφασης του 1945 με την οποία διαγράφτηκε από το Κόμμα. «Ούτε γουλιά νερό, ούτε μπουκιά ψωμί στον Μιζέρια», παρότρυνε τότε ο Ριζοσπάστης τα μέλη του Κόμματος, λίγο προτού ο αρχηγός του ΕΛΑΣ περικυκλωθεί και προτιμήσει να αυτοκτονήσει.\nΑναρτήθηκε από Konstantakopoulos Dimitris στις 5/03/2012 09:14:00 π.μ. Δεν υπάρχουν σχόλια:\nΕτικέτες Αριστερά, Ελλάδα, Εξωτερική Πολιτική\nΑπότη σοβιετική «καταστρόικα» στην ευρωπαϊκή κατάρρευση\nΠρόδωσεο Παπανδρέου; Το ερώτημα έθεσε εμμέσως, ο ανερχόμενος «αντιμνημονιακός αστήρ»της δεξιάς, Πάνος Καμμένος. Ακόμα ταχύτερα ανερχόμενος, λόγω της ευφυίας με τηνοποία αντιμετωπίζει την αριστερά και της βλακείας που τον αντιμετωπίζει εκείνη.Το ερώτημα δεν μας απασχολεί για ιστορικούς ή … «ποινικούς» λόγους.Ενδιαφερόμαστε για τους βαθύτερους μηχανισμούς που οδηγούν έναν πολιτικό ή μιαπαράταξη να «προδώσουν». Αν δεν τους καταλάβουμε, χτες ήταν ο Παπανδρέου, αύριοθάναι κάποιος άλλος, μπορεί και ο ίδιος ο Καμμένος! Χτες ήταν τα Μνημόνια,αύριο μπορεί να είναι μια άγαρμπη αντίθεση σε αυτά.\nΟΠαπανδρέου υπήρξε κεντρικό πρόσωπο μιας παγκόσμιας συνωμοσίας, που αποσκοπούσε να φέρει το ΔΝΤ σεΕλλάδα/ευρωζώνη, καθιστώντας το παγκόσμιο Χρήμα (οίκους και αγορές),διαχειριστή της Ευρώπης και την Ελλάδα «πειραματόζωο-προπομπό» μιας γιγαντιαίαςμεταβολής του μεταπολεμικού συστήματος. Πίσω από τις πολιτικο-οικονομικέςσκοπιμότητες, υπάρχουν και στρατηγικές επιδιώξεις. Της κατάλυσης του ελληνικούκράτους, με Μνημόνια/Δανειακες, προηγήθηκε η απόπειρα κατάλυσης του κυπριακού, με το σχέδιο Ανάν.\nΑντικειμενικά«προδότες», υποκειμενικά μεταρρυθμιστές\nΑντικειμενικά,ο Παπανδρέου «πρόδωσε». Υποκειμενικά όχι. Γιατί δεν μπορούσε να προβλέψει τιςσυνέπειες των ενεργειών του στην Ελλάδα και τον ίδιο. Παραπλάνησε τους‘Ελληνες, αλλά και τον εαυτό του. Νοιώθοντας ειλικρινής στην πρόθεσή του, ήτανπολύ αποτελεσματικότερος στην εξαπάτηση. (Ο Σαμαράς εμφανίζεται λιγότεροικανός). Ο Παπανδρέου και ο Γκορμπατσώφείχαν στοιχείο αυθεντικότητας. Το ίδιο βρίσκουμε στους Γέλτσιν και Καμμένο.\nΥφίστανταισημαντικές ομοιότητες στον τρόπο κατάρρευσης της ΕΣΣΔ, της Ελλάδας και την αρχήκατάρρευσης της ΕΕ. Ο Γκορμπατσώφ και οι «μεταρρυθμιστές» δεν πίστευαν στοσύστημά τους, όπως ο Παπανδρέου και η ελληνική ελίτ δεν πιστεύουν στην Ελλάδα.Για να «αλλάξουν» το σύστημα πήγαν σε αυτούς που θαύμαζαν και θεωρούσαν φίλουςνα τους φτιάξουν τα «πρόγραμμα μεταρρύθμισης».\nΠωςδιαλύθηκε «εκ των έσω» η ΕΣΣΔ\nΗκεντρική ιδέα του Γκορμπατσώφ, στο βιβλίο του «Περεστρόικα», ήταν ηαντιπαράθεση «πανανθρώπινων» και «ταξικών» αξιών, το κύρος του ανθρωπισμούεναντίον του κύρους του μαρξισμού, οι «καλοί τρόποι» του Γιώργου απέναντι στοεκφυλισμένο, απωθητικό «παλαιοΠΑΣΟΚ». Η ιδέα όμως δεν ήταν του Γκορμπατσώφ. Τηνεπεξεργάστηκε το Michigan State University,με χρηματοδότηση του αμερικανικού κράτους, με τη συνεργασία ισχυρών δυνάμεωνστο Κρεμλίνο, υπό την καθοδήγηση του ουκρανοεβραίου εμιγκρέ Σλιάπεντοχ.\nΤο‘Ιδρυμα Σόρος ανέλαβε τη μαζική διάδοση της νέας ιδεολογίας, ανταμείβονταςόλους τους προβεβλημένους διανοούμενους και μηντιανθρώπους πολύ περισσότερο απότις κανονικές, «σοβιετικές» δουλειές τους. Χρησιμοποιώντας την απαράμιλλη αίσθηση της «πολιτικής των μηχανισμών»που διέθετε, ο Γενικός Γραμματέας μεταβλήθηκε σε «έξυπνη βόμβα», βρίσκοντας εξενστίκτου την ιδιοσυχνότητα της δομής που κυβερνούσε και ανατινάζοντάς την.Αυτοί που τον καθοδηγούσαν χρησιμοποίησαν τις μεθόδους της «θεωρίαςκαταστροφών», όπως την «αλλαγή προσήμου», για να καταστρέψουν εκ των έσω, χωρίςνα εμφανισθούν, το σοβιετικό οικοδόμημα.\nΚανέναον, καμιά δομή, βιολογική ή κοινωνική, δεν επιβιώνει αν δεν αντιλαμβάνεταιποιός είναι «εχθρός» και ποιός «φίλος». Το θεμελιώδες σφάλμα του Γκορμπατσώφήταν ότι εξέλαβε τη Δύση ως «φίλο» και κατέστρεψε την «εικόνα του εχθρού» στοσοβιετικό σύστημα. Η Δύση όμως ήταν ανελέητος εχθρός της ΕΣΣΔ από την πρώτημέχρι την τελευταία μέρα της ύπαρξής της. Ο γεωπολιτικός ανταγωνισμός Δύσηςπάγια σταθερά της διεθνούς πραγματικότητας επί αιώνες. Αντίθετα με το ΚΚΣΕ, τοκινεζικό ΚΚ διατήρησε πάντα την «εικόνα του εχθρού» στο κέντρο τηςεπικοινωνιακής πολιτικής. Αυτός είναι ένας λόγος που κυβερνά σήμερα.\nΤοθεμελιώδες σφάλμα του Παπανδρέου ήταν ότι πήρε για φίλους του και της Ελλάδαςτους Σόρος, Ρότσιλντ, Ρουμπινί, Τσιόπα, Ρόντος, Goldman Sachs,ΔΝΤ και δεν συμμαζεύεται. Το θεμελιώδες (και στενά ιδιοτελές) σφάλμα τωνανώτερων γερμανικών τάξεων είναι ότι εξέλαβαν τον «εχθρό», τις «αγορές», ως«σύμμαχο», αναθέτοντάς του, με μια συμφωνία τύπου Φάουστ, ρόλο «χωροφυλακής»της ευρωζώνης. Γκορμπατσώφ, Παπανδρέου, Μέρκελ έβαλαν τον λύκο να φυλάει ταπρόβατα. Ο λύκος τάφαγε ή ετοιμάζεται.\nΑπότον «φιλελευθερισμό» στον ψευτο-εθνικισμό, από τον Γκορμπατσώφ στον Γέλτσιν\nΤο1990-91, όταν οι Σοβιετικοί δεν είχαν πια να φάνε, η περεστρόικα είχε εξελιχθείσε καταστρόικα, ο Γκορμπατσώφ περιφερόταν διεθνώς ως (αναποτελεσματικός)επαίτης, άλλες προσωπικότητες και «ιδεολογικά ρεύματα» κινητοποιήθηκαν για νααποτελειώσουν την καταστροφή που άρχισε. Το ίδιο άρχισε να γίνεται στην Ελλάδαμετά τις 28.10.2011. Αν στην πρώτη φάση χρησιμοποιήθηκαν ο «ανθρωπισμός» και η«δημοκρατία», στη δεύτερη ήταν ο «εθνικισμός» (σε μια γελοία εκδοχή) και η«ισχυρή εξουσία» που εμφανίστηκαν, ως από μηχανής Θεός, ενώπιον ενόςαπελπισμένου, εν πλήρει συγχύσει σοβιετικού πληθυσμού που δεν είχε από πού ναπιαστεί για να σωθεί.\nΟΑντρέι Ζαχάρωφ και οι θεωρίες της «σύγκλισης συστημάτων» χρησίμευσαν στην πρώτη φάση της αποδόμησης, ο Σολζενίτσινκαι η ρωσική μεταφυσική για να ολοκληρωθεί η καταστροφή. Η ΕΣΣΔ διαλύθηκε μεπρωτοβουλία της Ρωσίας, που καθιέρωσε εθνική επέτειο για να γιορτάσει τηνανεξαρτησία της από την ΕΣΣΔ! Η σοβιετική οικονομία και επιστήμη παραδόθηκεπρος λεηλασία σε μια δράκα ολιγαρχών που υποστήριζαν ξένες υπηρεσίες. Η πρ. ΕΣΣΔ γνώρισε τη μεγαλύτερηκοινωνικο-οικονομική καταστροφή του βιομηχανικού κόσμου. Στις 3.10.1993, με τιςενθάρρυνση και υπό τις φρενήρεις επευφημίες των δυτικών, τα τανκς του Γέλτσινκανονιοβόλησαν επί μία ημέρα το δημοκρατικότερο κοινοβούλιο στη ρωσική ιστορία,σκοτώνοντας 1500 ανθρώπους και την ιδέα της δημοκρατίας στη Ρωσία, που θαδιαλυόταν στα εξ ων συνετέθη αν δεν εμφανιζόταν, μερικά χρόνια αργότερα, ο Πούτιν.\nΟΓέλτσιν ήταν μια ισχυρότατη προσωπικότητα, με ένστικτο αυτοσυντήρησης και πάθοςγια την εξουσία που δεν είχε άλλος Ρώσος ηγέτης μετά τον Στάλιν. Οι αρχικέςαιτίες της σύγκρουσής του με τον Γκορμπατσώφ ήταν ο ατίθασος χαρακτήρας του καιη αίσθηση ότι τον αδικούσαν. Περισσότερο ψυχολογικές, ελάχιστα πολιτικές. Οιδιανοητικές του ικανότητες ήταν αντιστρόφως ανάλογες της εξουσιαστικής τουδύναμης, ανάλογες αυτών των Γκορμπατσώφ, Παπανδρέου, Μέρκελ. Η έλλειψηπνευματικού ορίζοντα και στέρεης ηθικής αναφοράς διευκόλυνε τη μετατροπή του σεασυνείδητο όργανο των εχθρών της Ρωσίας.\nΕλλάδα,Ευρώπη, Μέση Ανατολή\nΟιιστορικές αναλογίες έχουν ενδιαφέρον γιατί η Ιστορία δεν είναι Φυσική. Τοπαρελθόν δεν αλλάζει, το μέλλον μπορεί. Κυττάξτε τη Φουκουσίμα, τη ΜέσηΑνατολή, την Ευρώπη. Μπαίνουμε σε έναν «αιώνα καταστροφών» που δεν απειλεί μόνοεμάς, αλλά όλη την ανθρωπότητα. «Ο αληθινός μου αντίπαλος δεν έχει πρόσωπο,κόμμα, πρόγραμμα, δεν εκλέγεται και όμως κυβερνά. Ο αληθινός μου αντίπαλοςείναι ο κόσμος του χρήματος», διακήρυξε ο σοσιαλιστής υποψήφιος Πρόεδρος τουλαού που ίδρυσε τη σύγχρονη Ευρώπη, ο Φρανσουά Ολάντ.\nΗΕλλάδα είναι η κοιτίδα της δημοκρατίας, της ελευθερίας, της πολιτικής, τουθεάτρου, του Λόγου. Στο ιωνικό δωδεκάπολο, στα ‘Αβδηρα και την Αθήνα, οάνθρωπος έκανε τη μεγαλύτερη επανάσταση από τότε που σηκώθηκε στα δυό τουπόδια. Στα νεώτερα χρόνια κάναμε τη μεγαλύτερη επανάσταση στην Ευρώπη μετά τηγαλλική, προτάξαμε τη σφοδρότερη αντίσταση στον Χίτλερ, δώσαμε στην Κύπρο έναπαραδειγματικό αντιαποικιακό αγώνα. Αυτή είναι η ταυτότητά μας. Αν τη χάσουμεθα χαθούμε. Το ξέρουν όσοι χρησιμοποιούν εναντίον μας τα αρχαία σύμβολα. ΗΕυρώπη είναι το δικό μας παιδί. Ακόμα κι αν χρειαστεί να φύγουμε ή νασυγκρουσθούμε μαζί της, πρέπει να το κάνουμε επ’ ονόματί της.\nΟτρόπος για να μείνουμε στην Ευρώπη δεν είναι ασφαλώς η μέθοδος Προβόπουλου,Παπανδρέου, Παπαδήμου. Το αντίθετο, κάνοντας ότι μας λένε, οργανώνουμε την έξοδό μας από την Ευρώπη και βοηθάμε τηδιάλυσή της. Ο δρόμος για την Ευρώπη είναι ο δρόμος του Σιράκ, του Ολάντ καιτου Μελανσόν, του Σμιτ και του Λαφοντέν, του Κολ και του Σοάρες, όχι ασφαλώς οδρόμος του Σαρκοζί, ούτε εκείνος της Λεπέν και του νεοφασισμού. Είναι ο δρόμοςυποκειμένου που υπάρχει και σκέφτεται για τον εαυτό του, μπορεί να διαπραγματευτεί,να διαφωνήσει, να συγκρουστεί όταν χρειάζεται.\nΕίναιτελείως ανακριβές ότι, φεύγοντας από τη Ευρώπη, μας περιμένουν άλλοι φίλοι ναμας υποδεχτούν με ανοιχτές αγκάλες. Γεωπολιτικά, η Ελλάδα, εδώ που είναιστριμωγμένη, οφείλει για να επιβιώσει να ελίσσεται έξυπνα, χωρίς να «μπατάρει»,ανάμεσα στη Δυτική Ευρώπη, τον σλαβικό και τον μεσανατολικό (Ισραήλ καιΑραβομουσουλμάνοι).\nΕίναιτελείως ανακριβές ότι τα πετρέλαια/αέρια στις θάλασσές μας είναι διαβατήριο γιατην άκοπη ευτυχία, όπως δεν υπήρξαν για το 90% των λαών που δυστύχησαν καικαταστράφηκαν, δεν ευτύχησαν, εξαιτίας των θησαυρών τους. Είναι κολοσσιαίοσφάλμα εκτίμησης ότι Ρωσία, ΗΠΑ και Ισραήλ είναι σύμμαχοι στην ΑνατολικήΜεσόγειο, όπως λένε και πιστεύουν οι Καμμένος και Σαμαράς. Κακώς πιστεύουν όσατους λένε οι δικοί τους φίλοι. Φοβού τους Δαναούς και δώρα φέροντας.\nΑναρτήθηκε από Konstantakopoulos Dimitris στις 5/01/2012 06:14:00 π.μ. Δεν υπάρχουν σχόλια:\nΕτικέτες Γεωπολιτική, Ελλάδα, Ευρώπη, Περεστρόικα


STYLISH ΔΙΑΜΕΡΙΣΜΑ 110 Τ.Μ. ΣΤΗΝ ΚΑΡΔΙΑ ΤΗΣ ΠΟΛΗΣ - Flats for Rent in Trikala, Greece\nResponse from Areti:\nTrès bonne adresse à Trikala\nThank you very much and I hope you had a great stay at Trikala!\nΕξαιρετική φιλοξενία. Πολύ καλές παροχές. Στο κέντρο της πόλης σε εξαιρετική τοποθεσία\nΕυχαριστώ πολύ για επιλέξατε τον χώρο μου. Χαίρομαι που γνώρισα τόσο ευγενείς ανθρώπους! Ευάγγελε σας εύχομαι να ζήσετε ευτυχισμένοι!


Home / Οικογένεια / Άντρας / Το ξέρατε ότι ο ύπνος ωφελεί την μνήμη μας;;\tΤο ξέρατε ότι ο ύπνος ωφελεί την μνήμη μας;;\nPosted by: gossip_angel in Άντρας, Απόψεις, Γυναίκα, Ενδιαφέροντα, Ευεξία, Κοινωνία, Υγεία\n292 Views Πέρα από τα οφέλη που έχει για το σώμα μας, ο ύπνος ωφελεί και τη μνήμη μας. Σύμφωνα με νέα βρετανική μελέτη, ο ύπνος δρα σαν «βάλσαμο» για να κρατηθούν στη μνήμη μας όσα μάθαμε την προηγούμενη ημέρα και ιδιαίτερα όσα εξ αυτών είχαν αξία για εμάς.\nβάλσαμο μνήμη ύπνος\t2016-10-09\nTagged with: βάλσαμο μνήμη ύπνος\nPrevious: Απίθανες πηλιορείτικες συνταγές!!! διάβασε 5 θεϊκές γεύσεις του Πηλίου!!!\nNext: Κρήτη μου, όμορφο Νησί….. Κρήτη του Παραδείσου…. (υπέροχο βίντεο)


ΠΡΟΕΙΔΟΠΟΙΗΣΗ!!!ΤΟ ΤΡΟΜΑΚΤΙΚΟ ΟΡΑΜΑ ΤΟΥ ΓΕΡΟΝΤΑ ΣΩΦΡΟΝΙΟΥ!!!Η ΣΥΝΑΝΤΗΣΗ ΚΑΙ Η ΣΥΝΟΜΙΛΙΑ ΤΟΥ ΜΕ ΤΟΝ ΔΑΙΜΟΝΑ ΓΙΑ ΤΑ ΕΠΕΡΧΟΜΕΝΑ!!! - Volcano Times Magazine\nHome > ΑΠΟΨΕΙΣ > ΘΡΗΣΚΕΙΑ > ΠΡΟΕΙΔΟΠΟΙΗΣΗ!!!ΤΟ ΤΡΟΜΑΚΤΙΚΟ ΟΡΑΜΑ ΤΟΥ ΓΕΡΟΝΤΑ ΣΩΦΡΟΝΙΟΥ!!!Η ΣΥΝΑΝΤΗΣΗ ΚΑΙ Η ΣΥΝΟΜΙΛΙΑ ΤΟΥ ΜΕ ΤΟΝ ΔΑΙΜΟΝΑ ΓΙΑ ΤΑ ΕΠΕΡΧΟΜΕΝΑ!!!\nΠΡΟΕΙΔΟΠΟΙΗΣΗ!!!ΤΟ ΤΡΟΜΑΚΤΙΚΟ ΟΡΑΜΑ ΤΟΥ ΓΕΡΟΝΤΑ ΣΩΦΡΟΝΙΟΥ!!!Η ΣΥΝΑΝΤΗΣΗ ΚΑΙ Η ΣΥΝΟΜΙΛΙΑ ΤΟΥ ΜΕ ΤΟΝ ΔΑΙΜΟΝΑ ΓΙΑ ΤΑ ΕΠΕΡΧΟΜΕΝΑ!!!\nMarkella Toufexi Σάββατο, Νοεμβρίου 04, 2017 ΑΠΟΨΕΙΣ, ΘΡΗΣΚΕΙΑ\nΓια πέντε αιώνες ήταν το κέντρο της θρησκευτικής διαφώτισης στην Μολδαβία. Από εκεί βγήκε ο περίφημος μολδαβός γέροντας Παίσιος Βελιτσκόφσκυ, ιδρυτής και πατέρας του θεσμού των γερόντων στη Ρωσία στους έσχατους καιρούς. Έτσι ένας από τους πολλούς μαθητές του οσίου Παϊσίου, ο Σωφρόνιος, που εκείνη την εποχή ήταν ηγούμενος, ήταν πνευματικός άνθρωπος και αυστηρός ασκητής είδε ένα όραμα…..\nΣτους ώμους του είχε σιρίτια που είχαν το σχήμα κεφαλών φιδιών και στο κεφάλι του φορούσε ένα καπέλο απ` όπου ξεπρόβαλαν φαρμακερά φίδια και τυλίγονταν σαν μαλλιά γύρω απ` το λαιμό του. Μόλις ο γέροντας Σωφρόνιος αντίκρισε όλα αυτά πέτρωσε από τον φόβο. Μετά από λίγο συνήλθε κάπως και ρώτησε τον άρχοντα αυτό του σκότους τι γύρευε τέτοια ώρα στον περίβολο του μοναστηριού. Είναι δυνατό να μην ξέρεις ότι εγώ δίνω διαταγές εδώ στο μοναστήρι σου; Απάντησε ο μαύρος. Εμείς δεν έχουμε στρατό εδώ κι η πατρίδα μας διανύει περίοδο απόλυτης ειρήνης, είπε ο ηγούμενος.\nΤότε συνέχισε ο μαύρος δαίμονας, μάθε πως εμένα με έστειλαν οι αόρατοι άρχοντες του σκότους και βρισκόμαστε εδώ για να εγείρουμε πόλεμο εναντίον την μοναχικής τάξης. Όταν κατά την κουρά σου δίνεται τους μοναχικούς σας όρκους, δηλώνεται ότι θα μας πολεμάτε και μας προξενείτε πολλές πληγές με το πνευματικό σας οπλοστάσιο. Πολλές φορές αναγκαζόμαστε να υποχωρούμε με ντροπή, γιατί η φλόγα της προσευχής σας μας καίει.\nΤώρα όμως δε σας φοβόμαστε, ιδιαίτερα μετά το θάνατο του Παϊσίου, του ηγουμένου σας. Εκείνος μας τρόμαζε και υποφέραμε πολύ στα χέρια του. Από τότε ακόμα που ήρθε εδώ από το Άγιο Όρος μαζί με εξήντα άλλους μοναχούς, εμένα με έστειλαν εδώ με εξήντα χιλιάδες στρατιώτες μας για να τον σταματήσουμε.\nΌσο καιρό είχε αυτός είχε την ηγουμενία δεν μπορούμε να ησυχάσουμε. Παρ` όλους τους πειρασμούς, τα τεχνάσματα και τις μεθοδείες μας εναντίον εκείνων και των μοναχών του, δεν καταφέρναμε τίποτα. Και ταυτόχρονα δεν μπορεί να διηγηθεί ανθρώπινη γλώσσα τις φοβερές οδύνες, τις ταλαιπωρίες και τις δοκιμασίες που υποστήκαμε κατά την διάρκεια της διαμονής αυτού του ανθρώπου. Εδώ. Ήταν ένας έμπειρος στρατιώτης και η στρατηγική του μας εύρισκε πάντα εκτός θέσης. Μετά τον θάνατο του όμως να πράγματα άλλαξαν κάπως και μπορέσαμε να αποδεσμεύσουμε από αυτό το φρούριο δέκα χιλιάδες δικούς μας.\nΈτσι μείναμε εδώ πενήντα χιλιάδες. Όταν οι μοναχοί άρχισαν να αμελούν τον κανόνα τους και να ενδιαφέρονται περισσότερο για τους αγρούς, τα κτίρια και τα αμπέλια, απαλλάξαμε άλλους δέκα χιλιάδες από τα καθήκοντα τους εδώ και οι υπόλοιποι σαράντα χιλιάδες μείναμε για να συνεχίσουμε τις προσβολές μας. Λίγα χρόνια αργότερα, μερικοί από τους μονάχους αποφάσισαν να αλλάξουν το τυπικό του Παϊσίου, διαφώνησαν μεταξύ τους και μερικοί έφυγαν.\nΜόλις ο γέροντας Σωφρόνιος άκουσε όλα αυτά αναστέναξε μέσα του και ρώτησε τον μαύρο δαίμονα. Τι ανάγκη έχετε να μένετε ακόμη στο μοναστήρι αφού βλέπετε, όπως και ο ίδιος ομολογείς πως οι μοναχοί έχουν παραιτηθεί από τον πόλεμο; Τι άλλη δουλεία έμεινε ακόμα εδώ για σας; Και εκείνος ο παγκάκιστος, εξαναγκασμένος από την δύναμη του Θεού, αποκάλυψε το μυστικό του. Είναι αλήθεια πως δεν υπάρχει κανένας πια να μας πολεμήσει όπως παλιά, αφού η αγάπη έχει ψυχραθεί και έχετε προσκολληθεί σε επίγειες και κοσμικές υποθέσεις. Υπάρχει όμως και κάτι ακόμα στο μοναστήρι που μας ενοχλεί και μας ανησυχεί.\nΕίναι αυτά τα κουρελόχαρτα τα βιβλία στον όλεθρο να πάνε!! Αυτά που έχετε στην βιβλιοθήκη σας. Ζούμε με τον φόβο και τον τρόμο μήπως κάποιος από τους νεωτέρους μονάχους τα πιάσει στα χέρια κι αρχίζει να τα διαβάζει. Μόλις αρχίσουν να διαβάζουν τα καταραμένα αυτά κουρελόχαρτα, μαθαίνουν την αρχαία ευλάβεια κι εχθρότητα σας εναντίον μας κι οι νεαροί αρχάριοι ξεσηκώνονται. Μαθαίνουν από αυτά πως οι παλιοί χριστιανοί, μοναχοί και λαϊκοί, συνήθιζαν να προσεύχονται αδιάλειπτα, να νηστεύουν, να εξετάζουν και να ξαγορεύονται τους λογισμούς, να αγρυπνούν και να ζουν σαν ξένοι και παρεπίδημοι σ` αυτόν τον κόσμο.\nΠοιο είναι το μεγαλύτερο όπλο σας εναντίον των μοναχών στους καιρούς μας; Κι εκείνος απάντησε. Όλο το ενδιαφέρον μας σήμερα στρέφεται στο να κρατήσουμε τους μονάχους και τις μοναχές μακριά από τις πνευματικές ενασχολήσεις, ιδιαίτερα δε από την προσευχή και την μελέτη αυτών των καπνισμένων βιβλίων. Γιατί δε δαπανάτε περισσότερο χρόνο στη φροντίδα των κήπων και των αμπελιών, στο ψάρεμα, στα σχολεία για τους νέους, στη φιλοξενία όλων αυτών των καλών ανθρώπων που έρχονται εδώ το καλοκαίρι για καθαρό αέρα και υγιεινό νερό; Οι μοναστές που ασχολούνται με τέτοια πράγματα πιάνονται στα δίχτυα μας όπως οι μύγες στον ιστό της αράχνης.


Βερμπαλιστής, ο Ρωμανός ο Μελωδός;;;!!!\nΠολύ ωραίο άρθρο, αν κατάλαβα καλά θέλετε με τη λέξη "βερμπαλισμός" να δηλώστε τον πλούτο του ποιητικού λόγου; Δηλαδή τη γλωσσική ποιητική δαψίλεια; Αν είναι έτσι, τότε η λέξη αυτή είναι ακατάλληλη. Θα μπορούσαμε να πούμε: «Από τον γλωσσικό ποιητικό θησαυρό του Ρωμανού στον αποφατισμό του Κουκουζέλη.\nΑγαπητοί Νίκο Δεληνικόλα και holyjoy σας ςυχαριστώ για τις παρατηρήσεις σας. Όπως σχολίασα προηγουμένως τον όρο βερμπαλισμό για τον Ρωμανό τον χρησιμοποιώ με θετικό τρόπο. Ας μην μείνουμε ωστόσο στις λέξεις. Ας παρακολουθήσουμε τον ίδιο τον Ρωμανό πως αυτός σε μια διαφορετική ιστορική εποχή προτάσει τον λόγο ακόμη πάνω και από τον τρόπο. Ας δούμε πόσο πολύ αναφέρεται στον λόγο, στην κατανόηση. Παραθέτω απόσπασμα από το Κοντάκιό του στην Ανάσταση του Χριστού όπου τα λόγια του πράγματι προκαλούν έκπληξη και απορία και έκπληξη...Ο Ρώμανος λοιπόν βάζει τον Χριστό να απευθύνεται στην Μαρία την Μαγδαληνή:


Υπόθεση Γραικού: Ένταση στα δικαστήρια κατά την απολογία του δολοφόνου του Δ. Γραικού | ΕΛΛΑΔΑ | thepressroom.gr\nΥπόθεση Γραικού: Ένταση στα δικαστήρια κατά την απολογία του δολοφόνου του Δ. Γραικού\n05/06/19 - 10:41\nΕνημερώθηκε: 05/06/19 - 11:28\nΈνταση επικράτησε νωρίς το πρωί στα Δικαστήρια Θεσσαλονίκης όπου οδηγήθηκε ο κατ' ομολογίαν του δολοφόνος του κτηνοτρόφου Δημήτρη Γραικού.\nΟ σαρανταεξάχρονος μετήχθη το πρωί κάτω από ενισχυμένα μέτρα ασφαλείας στα δικαστήρια της Θεσσαλονίκης και ανέβηκε από την πίσω είσοδο του μεγάρου στον πρώτο όροφο όπου βρίσκεται το γραφείο της ε' τακτικής ανακρίτριας, ενώπιον της οποίας απολογείται.\nΑπό νωρίς έξω από Δικαστικό Μέγαρο είχαν συγκεντρωθεί φίλοι συγγενείς αλλά και κάτοικοι της ευρύτερης περιοχής του Πενταλόφου.\nΣτην κεντρική είσοδο των δικαστηρίων συγκεντρώθηκαν από νωρίς συγγενείς και φίλοι του θύματος, προκειμένου -όπως υποστήριξαν- να συναντήσουν τον κατηγορούμενο ως δολοφόνο. Κάποιοι κρατούσαν φωτογραφίες τού άτυχου κτηνοτρόφου, όπως επίσης ένα πανό που έγραφε ο ότι Δημήτρης Γραικός «δολοφονήθηκε δύο φορές», μία από τον δράστη και μία όταν η υπόθεση της εξαφάνισής του προτάθηκε να μπει στο αρχείο.\nΈνταση επικράτησε προς στιγμήν, όταν οι συγκεντρωμένοι επιχείρησαν να μπουν στα δικαστήρια, αλλά οι αστυνομικές δυνάμεις δεν το επέτρεψαν.\nΣύμφωνα με τα ιατροδικαστικά ευρήματα, η σορός του πενηνταεννιάχρονου έφερε αλλεπάλληλες κακώσεις από χτυπήματα, τα οποία φαίνεται πως αποδείχθηκαν θανατηφόρα, ενώ αποκλείστηκε το ενδεχόμενο ο θάνατός του να οφείλεται σε χτυπήματα από αιχμηρό αντικείμενο ή πυροβολισμούς. Κατά πληροφορίες δε το ιατροδικαστικό πόρισμα κάνει λόγο για βίαιο θάνατο.\nΑδελφή Δημήτρη Γραικού για τον δολοφόνο του: Ας μου τον αφήσουν στα χέρια μου, εγώ θα τον καθαρίσω\nΣυγκλονίζουν τα όσα ανέφερε στην κάμερα του ΑΝΤ1 και την Αλεξάνδρα Χατζηγεωργίου:\n«Ήμουν 8 χρονών όταν γεννήθηκε, εγώ τον μεγάλωσα. Από την πρώτη στιγμή είπα ότι έγινε εκεί, δεν έφυγε έξω. Δεν ήταν ο τύπος του αυτός. Δεν θα έφευγε ποτέ, αν έφευγε θα έπαιρνε τηλέφωνο και θα έλεγε βρίσκομαι εκεί, μην στεναχωριέσαι.\nΘα άφηνε τα παιδιά του να έφευγε; Ιδίως την κόρη του που της είχε μεγάλη αδυναμία;», δήλωσε στον ΑΝΤ1 και την εκπομπή ''Καλημέρα Ελλάδα'' με τον Γιώργο Παπαδάκη η αδελφή του θύματος, Πετρούλα Γραικού.\nΑναφερόμενη στο 46χρονο κατηγορούμενο για τη δολοφονία του αδερφού της, η κ. Πετρούλα είπε: «Να μου τον αφήσουν στα χέρια μου, εγώ θα τον καθαρίσω».\nΣε αυτούς που έστρεφαν τις υποψίες στην οικογένεια αναφέρεται η ανακοίνωση του γραφείου Κούγια\nΤην υπεράσπιση της οικογένειας Γραικού έχει αναλάβει το δικηγορικό γραφείο του Αλέξη Κούγια. Στη σχετική ανακοίνωση αναφέρεται πως: «μετά την αποκάλυψη του πραγματικού δράστου με τη βοήθεια επιστημονικών μεθόδων που για πρώτη φορά χρησιμοποιήθηκαν στην Ελλάδα για την αποκάλυψη ενός εγκλήματος, ούτε ένας από αυτούς, οι οποίοι προσέβαλαν σε σειρά εκπομπών και σε σειρά αναρτήσεων την τιμή των μελών της οικογενείας Γραικού, δεν είχε το θάρρος να ζητήσει δημόσια συγγνώμη, ενώ επί σειρά μηνών με τις υποψίες, τις οποίες είχαν δημιουργήσει, είχαν προκαλέσει ανεπανόρθωτη βλάβη τόσο στη σύζυγο του θύματος, όσο και στην επιχειρηματική δραστηριότητα της οικογενειακής επιχείρησης.